title: Hr. Ms. Evertsen (1926)

text: Alus lähti 27. syyskuuta 1928 sisaraluksensa "Hr. Ms. De Ruyterin" kanssa Alankomaista Hollannin Itä-Intiaan. Alukset lähtivät 29. heinäkuuta 1929 risteilijän "Hr. Ms. Javan" ja sukellusveneiden "Hr. Ms. K II:n" ja "Hr. Ms. K VII:n" kanssa Surabayasta Tanjung Priokiin, jossa osasto odotti Thaimaan kuninkaallista jahtia "Maha Chakria" ja sitä saattanutta hävittäjä "Phra Ruangia". Thaimaalaisten saavuttua osasto vieraili Bangkassa, Belitungissa, Riaussa, Linggassa, Belawanilla ja Delissä sukellusveneiden lähdettyä omille teilleen. Osasto palasi 28. elokuuta Tanjung Priokiin, jossa se osallistui Alankomaiden kuningattaren Wilhelminan syntymäpäivän vuoksi järjestettyyn laivastokatselmukseen 31. elokuuta.


title: Hr. Ms. Evertsen (1926)

text: Partiomatkalla risteilijä "Hr. Ms. Sumatra" ajoi 14. toukokuuta 1931 kartoittamattomalle karille Kebahoen edustalla. Risteilijä saatiin irti karilta myöhemmin "Hr. Ms. Soemban" ja hinaajan avustamina.


title: Hr. Ms. Evertsen (1926)

text: Alus oli mukana osastossa, joka vieraili 13. marraskuuta 1936 Singaporessa. Ennen laivastovierailua osasto teki koulutuspurjehduksen Etelä-Kiinan merellä.


title: Hr. Ms. Evertsen (1926)

text: Toisen maailmansodan alettua alus oli saattuetehtävissä. Se tuhoutui 1. maaliskuuta 1942 Sundasalmen taistelussa keisarillisen Japanin laivastoa vastaan.


title: Hr. Ms. Van Nes

text: Hr. Ms. Van Nes voi tarkoittaa seuraavia Alankomaiden kuninkaallisen laivaston aluksia:


title: Bahrainin Grand Prix 2017

text: Bahrainin Grand Prix 2017 (virallisesti 2017 Formula 1 Gulf Air Bahrain Grand Prix) oli Formula 1 -sarjan kolmas osakilpailu kaudella 2017. Se ajettiin 16. huhtikuuta 2017 Bahrain International Circuitilla Sakhirissa Bahrainissa.


title: Bahrainin Grand Prix 2017

text: Aika-ajoissa Valtteri Bottas ajoi paalupaikalle ensimmäistä kertaa urallaan. Kilpailun voitti Sebastian Vettel ennen Lewis Hamiltonia ja Valtteri Bottasta.


title: Bahrainin Grand Prix 2017

text: Formula 1 -sarjassa on kaudella 2017 seitsemän erilaista rengasta: viidet renkaat on tarkoitettu kuivalle kelille ja väli- ja sadekelin renkaat märälle radalle. Pirelli valitsi kauden 2017 kolmanteen osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.


title: Bahrainin Grand Prix 2017

text: Pascal Wehrlein palasi Sauberin kilpakuljettajaksi Bahrainissa. Hän oli saanut selkävamman vuoden 2017 Race of Champions -kilpailussa ja joutunut jäämään sivuun kauden kahdesta ensimmäisestä kilpailusta, joissa hänen tilallaan oli ajanut Antonio Giovinazzi.


title: Bahrainin Grand Prix 2017

text: Ferrari esitteli Bahrainissa uuden etusiiven. Siinä oli muutettu eniten päätyosaa, jonka kaareva osuus työntyi nyt ulommas päädystä. Uudistus myötäili Mercedeksen jo jonkin aikaa käyttämää mallia.


title: Bahrainin Grand Prix 2017

text: Ennen kauden 2017 kilpailua Bahrainin GP:n historian menestynein kilpailija oli Ferrarin Kimi Räikkönen. Bahrainin kilpailu on ollut Formula 1 -kalenterissa vuodesta 2004 alkaen, mutta sitä ei ajettu kaudella 2011. Räikkönen ei ollut koskaan voittanut Bahrainissa, mutta hän oli päässyt palkintosijoille peräti kahdeksan kertaa: viisi kertaa toiseksi sekä kolme kertaa kolmanneksi.


title: Bahrainin Grand Prix 2017

text: Formula 1 -kauden 2017 kolmannen osakilpailun viikonloppu alkoi perjantain harjoituksilla. Ensimmäisissä harjoituksissa nopein oli Ferrarin Sebastian Vettel ajalla 1.32,697. Toiseksi sijoittui Red Bullin Daniel Ricciardo ja kolmanneksi saman tallin Max Verstappen. Mercedes -kuljettaja Lewis Hamilton oli kymmenes ja hänen tallikaverinsa Valtteri Bottas 14:s. Mercedes -kuljettajat keräsivät harjoituksissa eniten kierroksia, Hamilton 28 ja Bottas 27. Kimi Räikkönen jäi vain kuuden ajetun kierroksen jälkeen radan varteen, mikä johtui Ferrarin mukaan turbon ylikuumenemisesta. Myös Stoffel Vandoornen McLaren kärsi teknisistä vioista. Tallin mukaan ongelma johtui voimayksikön ERS-järjestelmän paineen katoamisesta.


title: Bahrainin Grand Prix 2017

text: Perjantain toisten harjoitusten nopein oli jälleen Vettel, mutta hän kärsi myös ongelmista, jonka vuoksi hänen autonsa jäi hetkeksi radan varteen. Toiseksi sijoittui Bottas ja kolmanneksi Ricciardo. Toisissa harjoituksissa nähtiin eriskummallinen ja vaarallinen tilanne, kun Bottaksen autosta irtosi niin sanottu t-siipi kesken ajon. Lisäsiipi irtosi jo toista kertaa tällä kaudella, mutta tällä kertaa se jäi radalle ja aiheutti todellisen vaaratilanteen, kun Verstappen ajoi osan ylitse ja vaurioitti autonsa pohjan. Lewis Hamiltonilla oli harjoituksissa läheltä piti -tilanne Nico Hülkenbergin kanssa. Hamiltonin nopea kierros meni pilalle, kun hän joutui väistämään hitaampaa Hülkenbergiä. Hülkenberg joutui tilanteesta tuomariston kuultavaksi. Tuomaristo hyväksyi saksalaiskuskin selityksen, jonka mukaan hän oli arvioinut väärin Hamiltonin nopeuden, ja niin hän selvisi ilman rangaistusta. Toro Rosson Carlos Sainz jäi radan varteen teknisten ongelmien vuoksi.


title: Bahrainin Grand Prix 2017

text: Lauantain harjoitusten nopein oli Red Bull -kuljettaja Max Verstappen, joka ajoi ajan 1.32,194 aivan harjoitusten lopussa. Toiseksi ajoi Lewis Hamilton ja kolmanneksi Sebastian Vettel. Romain Grosjean menetti Haas -autonsa hallinnan ajettuaan kanttikiven yli. Normaalisti auton moottori sammuu ulos ajettaessa tai se sammutetaan ennen kuin kuski nousee ylös ohjaamosta. Tässä tapauksessa Grosjean nousi ylös autostaan, mutta hän palasi pian takaisin ja jatkoi matkaansa kohti varikkoa.


title: Bahrainin Grand Prix 2017

text: Ensimmäisessä aika-ajo-osiossa olivat mukana kaikki 20 kuljettajaa, ja se kesti 18 minuuttia. Ensimmäisen osion viisi hitainta kuljettajaa putosi jatkosta: Carlos Sainz, Stoffel Vandoorne, Sergio Pérez, Marcus Ericsson sekä Kevin Magnussen. Loput 15 kuljettajaa selvisivät toiseen osioon, joka kesti 15 minuuttia. Nico Hülkenberg yllätti sijoittumalla toisen osion viidenneksi. Toisen osion jälkeen karsiutuivat Daniil Kvjat, Lance Stroll, Pascal Wehrlein, Esteban Ocon sekä Fernando Alonso, joka ei saanut ajettua enää aikaa toisessa osiossa.


title: Bahrainin Grand Prix 2017

text: Kolmas aika-ajo-osio kesti 12 minuuttia. Sen aikana Valtteri Bottas ajoi uransa ensimmäisen paalupaikan ajalla 1.28,769. Edellinen paalupaikalle ajanut suomalaiskuljettaja oli ollut Heikki Kovalainen Silverstonessa 2008. Toiseksi nopein oli Bottaksen tallikaveri Lewis Hamilton ja kolmas Sebastian Vettel. Kimi Räikkönen oli viides jääden lähes 0,8 sekuntia Bottaksen paalupaikka-ajasta. Renault sai molemmat autot kolmanteen osioon ensimmäistä kertaa sitten Japanin GP:n 2011.


title: Bahrainin Grand Prix 2017

text: Ennen kilpailun alkua kuljettajat kokoontuivat riviin kuuntelemaan Bahrainin kansallislaulua, ja sen jälkeen kaikki oli valmista kauden 2017 kolmatta osakilpailua varten. McLarenin Stoffel Vandoorne ei päässyt starttaamaan kilpailuun auton voimayksikön vian takia. Ennen starttia kuljettajat ajoivat paalupaikalla olleen Valtteri Bottaksen johdolla lämmittelykierroksen. Lähdössä Bottas säilytti ensimmäisen sijansa, ja Sebastian Vettel nousi toiseksi ohi Lewis Hamiltonin. Yhdeksännellä kierroksella nähtiin ensimmäinen varikkopysähdys, kun Williams -kuljettaja Lance Stroll ajoi renkaiden vaihtoon. Kymmenennellä kierroksella Haas -tallin Kevin Magnussen keskeytti. 11. kierroksella kilpailussa toisena ollut Sebastian Vettel teki ensimmäisen varikkopysähdyksensä. Vettelin autoon vaihdettiin uudet superpehmeät renkaat, eli samaa seosta olevat renkaat, joilla hän oli kilpailun aloittanut. Vettelin pysähdyksen jälkeen myös Max Verstappen kävi varikolla. Verstappenin varikkopysähdyksen jälkeen hänen autonsa jarrut pettivät, hän ajoi ulos radalta ja joutui keskeyttämään kilpailun. Kilpailun 13. kierroksella varikolta tullut Carlos Sainz törmäsi radan ensimmäisessä mutkassa Lance Strollin kylkeen ja molemmat kuljettajat joutuivat keskeyttämään. Kolarin seurauksena turva-auto tuli radalle.


title: Bahrainin Grand Prix 2017

text: Turva-auton tulo aiheutti ruuhkaa varikolle. Kilpailua johtanut Valtteri Bottas ajoi varikolle perässään tallikaveri Lewis Hamilton ja Red Bullin Daniel Ricciardo. Hamilton yritti hidastaa vauhtiaan varikkosuoralla, jotta Bottaksen varikkopysähdys loppuisi ennen hänen vuoroaan eikä hän menettäisi aikaa muihin nähden. Hamiltonille määrättiin kuitenkin viiden sekunnin aikasakko Ricciardon estelystä varikkosuoralla. Turva-auton poistuessa radalta Sebastian Vettel oli noussut kilpailun kärkeen ennen Bottasta, Hamiltonia ja Felipe Massaa. Sekä Hamilton että Massa ohittivat Ricciardon välittömästi turva-auton poistuttua, ja kierrosta myöhemmin myös Kimi Räikkönen ohitti Ricciardon. 24. kierroksella Räikkönen nousi pääsuoran päätteeksi ohi Felipe Massasta.


title: Bahrainin Grand Prix 2017

text: 41. kierroksella Lewis Hamilton tuli varikolle ja kärsi samalla viiden sekunnin aikasakkonsa. 49. kierroksella Bottas päästi tallikaverinsa Hamiltonin edelleen. Mercedes oli antanut tallimääräyksen ja käskenyt Bottasta päästämään nopeamman Hamiltonin ohitseen.


title: Bahrainin Grand Prix 2017

text: Kilpailun 55. kierroksella Fernando Alonso joutui keskeyttämään, joten hän oli keskeyttänyt kaikissa kauden kolmessa kilpailussa.


title: Bahrainin Grand Prix 2017

text: 57. kierroksen jälkeen Ferrari Sebastian Vettel ylitti maaliviivan kilpailun voittajana. Hamilton tuli toiseksi 6,6 sekuntia Vettelille jääneenä, ja Valtteri Bottas sijoittui kolmanneksi ennen Kimi Räikköstä. Daniel Ricciardo oli viides ja Felipe Massa kuudes. Nico Hülkenberg ajoi yhdeksänneksi ja saavutti ensimmäiset pisteensä Renault -tallissa.


title: Bahrainin Grand Prix 2017

text: Ferrarin saaman valmistajan palkinnon otti palkintokorokkeella vastaan Matteo Togninalli. Kuljettajia haastatteli palkintokorokkeella entinen Formula 1 -kuljettaja David Coulthard.


title: Bahrainin Grand Prix 2017

text:
Formula 1.comin virallisessa äänestyksessä päivän kuljettajaksi valittiin Sebastian Vettel.Kilpailun nopeimman varikkopysähdyksen teki Williams -talli Felipe Massan varikkopysähdyksellä.
Kilpailun jälkeen Carlos Sainz sai kolmen lähtöruudun rangaistuksen, joka hänen piti kärsiä seuraavassa kilpailussa. Rangaistus tuli Sainzin syyllisyydestä kolariin Lance Strollin kanssa kilpailun 12. kierroksella radan ensimmäisessä mutkassa.


title: Petrus Pennanen

text: Petrus Pennanen (s. huhtikuussa 1972) on Piraattipuolueen puheenjohtaja ja Helsingin kaupunginvaltuutettu. Hän on yhdessä Arto Lampilan kanssa ensimmäinen Suomen Piraattipuolueen ehdokas, joka on äänestetty poliittiseen luottamustoimeen.


title: Petrus Pennanen

text: Pennanen sai vuoden 2017 kuntavaaleissa 1 364 ääntä ja tuli valituksi Helsingin kaupunginvaltuustoon. Hän on osallistunut aikaisemmin kuntavaaleihin 2012 (265 ääntä), europarlamenttivaaleihin 2014 (1 186 ääntä) ja eduskuntavaaleihin 2015 (1 972 ääntä).


title: Petrus Pennanen

text: Pennasen poliittinen slogan on ""Vapaus, järki ja rakkaus!""


title: Petrus Pennanen

text: Poliittisiksi tavoitteekseen hän kertoo muun muassa sääntelyn vähentämisen sekä yksilönvapauksien ja elinkeinonvapauden lisäämisen.


title: Petrus Pennanen

text: Pennanen on tullut tunnetuksi ennakkoluulottomasta suhtautumisesta puhtaamman ydinvoiman käyttöön energiantuotannossa. Hän on etenkin puhunut toriumin kiertoon perustuvan ydinvoiman puolesta vahvasti.


title: Petrus Pennanen

text: Hän haluaa myös vapauttaa julkisia tiloja muun muassa kauppakeskuksissa ja kerrostalojen käyttämättömissä liiketiloissa "ihmisten kohtaamistiloiksi", jossa ihmiset voivat oleskella ja keskustella keskenään tai järjestää avoimia kulttuuritapahtumia.


title: Petrus Pennanen

text: Pennanen ei pidä poliitikkoja itsekeskeisinä pyrkyreinä vaan "porukkana, joka työskentelee paremman yhteiskunnan puolesta". Hän itse sanoo edustavansa "tieteeseen ja järkeen perustuvaa politiikkaa joka ei perustu vasemmisto–oikeisto-ajattelun kaltaisiin ideologisiin poteroihin".


title: Petrus Pennanen

text: Koulutukseltaan Pennanen on ydinfysiikan tohtori Helsingin yliopistosta. Hän on myös muun muassa automaattisia suosittelujärjestelmiä kehittävän Leiki Oy:n perustaja ja toimitusjohtaja.


title: Petrus Pennanen

text: Pennanen on toiminut Nordic Institute for Theoretical Physicsin hallituksessa vuosina 1999–2000, Helsingin yliopiston teoreettisen fysiikan laitoksen hallituksessa vuosina 1991–1992 ja Helsingin yliopiston fysiikan opiskelijaryhmän puheenjohtajana vuosina 1991–1992.


title: Rabban Sauma

text: Rabban Sauma (; ; noin 1220–1294) oli uiguuritaustainen nestoriolaiskristitty munkki, joka tunnetaan matkastaan Eurooppaan. Tarkoituksena oli luoda liitto mongolien ja kristittyjen eurooppalaisvaltioiden välille muslimeja vastaan Lähi-idässä. Liitto ei koskaan toteutunut, mutta matka kuvastaa tapaa, jolla Mongolivaltakunta yhdisti suuret alueet Euraasiaa ja teki tällaiset pitkät matkat mahdollisiksi. Rabban Sauman matkaa tunnetummaksi tulikin Marco Polon vastaava matka päinvastaiseen suuntaan.


title: Rabban Sauma

text: Nestoriolaisuus saapui nykyisen Kiinan alueelle lähetyssaarnaajien mukana Tang-dynastian valtakaudella. Lähetystyöstä syntynyt kristitty yhteisö alueella oli pieni, mutta hyvin oppinut. Mongolit valloittivat Kiinan 1200-luvulla, ja Kublai-kaanin alaisuudessa uskontoihin suhtauduttiin vapaamielisesti. Kublai suosi kuitenkin kristittyjä ja muslimeja neuvonantajinaan buddhalaisten ja kungfutselaisten kustannuksella. Rabban Sauma oli uiguuritaustainen nestoriolainen munkki, joka oli syntynyt noin vuoden 1220 paikkeilla Zhongdussa, eli nykyisessä Pekingissä. Rabban Sauman ja Rabban Markosin ehdottaessa matkaa Eurooppaan Kubilai antoi näille matkustusluvan, joka takasi turvallisen matkaamisen Mongolivaltakunnan läpi.


title: Rabban Sauma

text: Kubilain matkustusluvasta huolimatta matkaan liittyi vaaroja. Sauma ja Markos matkasivat Kiinasta Khorasaniin Persiassa, josta he jatkoivat Azerbaidžanin läpi Bagdadiin, joka oli nestoriolaisen patriarkan istuin. Bagdadissa Rabban ja Markos kiersivät myös sen kuuluisia kirkkoja, ennen kuin he matkasivat Jerusalemiin. Vuonna 1280 Bagdadin patriarkka teki Markosista Kiinan nestoriolaisen kirkon päämiehen ja vuonna 1287 Bagdadin mongolikuvernööri eli Il-kaani päätti lähettää Rabban Sauman Ranskan kuningas Ludvig IX:n hoviin. Tarkoituksena oli muodostaa liitto kristittyjen kanssa muslimeja vastaan, jotka pitivät hallussaan Jerusalemia. Ludvig IX oli Il-kaanin tietämättä kuollut itse asiassa jo vuonna 1270, mutta Rabban lähti tästä huolimatta matkaan mukanaan Il-kaanin hänelle antamia lahjoja luovutettavaksi frankkien ja kreikkalaisten kuninkaalle, sekä paaville Roomassa. Rabban kulki Eurooppaan Konstantinopolin eli nykyisen Istanbulin ja tuolloisen Bysantin valtakunnan pääkaupungin kautta. Konstantinopolissa hän tapasi Bysantin hallitsijan ja vieraili jälleen kaupungin kuuluisissa kirkoissa. Konstantinopolista Rabban matkasi Roomaan, jossa hän yllätti paikalliset kardinaalit kertomalla kristityistä yhteisöistä itäisessä Euraasiassa. Hän kertoi myös monien mongolien saaneen kasteen kristityiksi ja luovutti kirjeet paaville ja frankkien kuninkaalle. Italiasta Rabban matkusti Pariisiin, jossa hän tapasi Ranskan silloisen kuninkaan Filip IV:n ja ilmeisesti myös Englannin kuningas Edward I:n Bordeauxissa. Rabban kuoli Bagdadissa vuonna 1294.


title: Rabban Sauma

text: Rabban Sauman Euroopan matkan alkuperäinen tarkoitus, eli mongolien ja kristittyjen liitto ei koskaan toteutunut, sillä Euroopan kristityt valtiot eivät luottaneet toisiinsa tarpeeksi, ja mongolit ajautuivat sotiin muilla rintamilla. Matkalla oli kuitenkin muita vaikutuksia. Euroopan kristittyjen keskuudessa eli legenda pappiskuningas Johanneksesta, joka tarinan mukaan oli vaikutusvaltainen kristitty kuningas kaukana Aasiassa. Rabban Sauma kiinalaisena kristittynä vaikutti tukevan legendaa. Rabbanin matka kuvastaa myös tapaa, jolla Mongolivaltakunta yhdisti valtavat alueet Euraasiaa ja teki Rabbanin toteuttaman kaltaiset matkat ylipäätään mahdollisiksi. Rabbania paljon tunnetummaksi tulikin eurooppalainen matkaaja Marco Polo, joka teki vastaavan matkan päinvastaiseen suuntaan Aasiaan. Syyriankielinen teos "Yish‘iata demar Yahbaladha vderaban Sauma" (suom. Mar Yahbh-Allahan ja Rabban Sauman historia) vuodelta 1318 on Rabban Sauman ja Rabban Markosin hagiografia. Teos oli alun perin kirjoitettu persiaksi, mutta se tunnetaan nykyisin vain syyriankielisenä käännöksenä.


title: Oi rakkain Jeesukseni

text: ”Oi rakkain Jeesukseni” () on Paul Gerhardtin vuonna 1656 kirjoittama kristillinen virsi, joka aiheeltan liittyy Kristuksen kärsimykseen. Alun perin se on muunnelma belgialaisen Villersin sisterssiläisluostarin apotti Arnulf Louvainilaisen latinankielisestä runosta "Salve caput cruentatum". Suomalaisessa virsikirjassa se on Julius Krohnin suomentamana numerolla 63, mutta alkuperäisen virren kymmenestä säkeistöstä siinä on mukana vain kuusi.


title: Oi rakkain Jeesukseni

text: Virsi perustuu pitkään keskiaikaiseen latinankieliseen runoon "Salve mundi salutare" ("Terve, maailman Vapahtaja"), jonka säkeistöt viittaavat ristiinnaulitun Kristuksen eri ruumiinosiin. Runon viimeinen osa, johon virsi perustuu, on omistettu Kristuksen päälle ja alkaa: "Salve caput cruentatun". Runon kirjoittajana on aikaisemmin pidetty Bernhard Clairvauxlaista, mutta nykyisten tietojen mukaan sen on kirjoittnaut keskiaikainen runoilija Arnulf Louvainilainen (k. 1250). Dietrich Buxtehude käytti runon seitsemää osaa pohjana laatiessaan laulusarjan "Membra Jesu Nostri", jonka eri laulut on myös omistettu ristiinnaulitun eri ruumiinosille: jalat, polvet, kädet, lävistetty kylki, rinta, sydän ja kasvot.


title: Oi rakkain Jeesukseni

text: Runon käänsi saksaksi luterilainen virsirunoilija Paul Gerhardt (1607–1676). Hän muotoili latinalaisen alkuperäisversion pitkälti uudestaan tavalla, joka kuvaa Kristuksen ristinkuolemaan liittyvien tapahtumien henkilökohtaisempaa mietiskelyä. Se julkaistiin ensimmäisen kerran Johann Crügerin laatimassa virsikirjassa "Praxis pietatis melica" vuonna 1656. Vaikka Gerhardt käänsi koko runon, tunnetuimmaksi siitä on tullut viimeinen osa, jota sellaisenaan lauletaan virtenä. Sen saksankieliset sanat alkavat: "O Haupt voll Blut und Wunden" ("Oi pää täynnä verta ja haavoja").


title: Oi rakkain Jeesukseni

text: Virrestä on olemassa useita englanninkielisiä käännöksiä. Niistä ensimmäisen laati vuonna 1752 oxfordshireläinen anglikaaninen kirkkoherra John Gambold (1711–1771). Tunnetummaksi on kuitenkin tullut amerikkalaisen presbyteeriläisen kirkonmiehen, James Waddel Alexanderin (1804–1859) laatima käännös, joka alkaa: "O sacred head, now wounded" ("Oi pyhä pää, nyt haavoitettu"). Se oli laajalti käytössä 1800- ja 1900-luvuilla. Vuonna 1899 englantilainen runoilija Robert Bridges käänsi virren uudestaan suoraan latinasta. Hänen versionsa alkaa: "O sacred Head, sore wounder, defiled and put to scorn." Tässä muodossa se on muun muassa Englannin anglikaanisen kirkon nykyisessä virsikirjassa "New English Hymnal" vuodelta 1986.


title: Oi rakkain Jeesukseni

text: Virren suomensi Julius Krohn saksan kielestä vuonna 1880, mutta hänen suomennoksessaan ovat saksankielisen alkutekstin kymmenestä säkeistöstä mukana vain kuusi. Virsikirjaan se otettiin vuoden 1886 virsikirjauudistuksessa, jolloin se sai numeron 59.. Vuoden 1938 virsikirjaan se otettiin melkoisesti muokattuna numerolla 63, ja sama numero sillä on myös nykyisessä, vuonna 1986 vahvistetussa virsikirjassa. Virttä lauletaan kirkoissa yleensä pitkänäperjantaina.


title: Oi rakkain Jeesukseni

text: Saman Gerhardtin virren mukaelma on myös nykyinen virsi 64, "Nyt pääsi verta vuotaa", jonka sävelmänä on Kalannista muistiin merkitty toisinto.


title: Oi rakkain Jeesukseni

text: Suomenruotsalaisessa virsikirjassa virsi on numerolla 60.


title: Oi rakkain Jeesukseni

text: Ruotsin kirkon virsikirjassa virsi on numerolla 144. Siinä on seitsemän säkeistöä, ja tekstin on uudistanut Anna-Maija Raittila 1999


title: Oi rakkain Jeesukseni

text: Virren melodian on säveltänyt Hans Leo Hassler vuonna 1601 fryygiseen sävellajiin.. Alun perin se kuului maalliseen rakkauslauluun ""Mein G'müt ist mir verwirret"" ("Mieleni on ymmällään"), mutta sävelmä tuli varsin pian myös hengelliseen käyttöön. Ensimmäisen samalla sävelmällä lauletun virren, "Herzlich thut mich verlangen" kirjoitti Cristoph Knoll jo vuonna 1611. Gerhardtin virteen sävelmän sovitti Johann Crüger vuonna 1656.


title: Oi rakkain Jeesukseni

text: Nykyisessä suomalaisessa virsikirjassa samalla sävelmällä ovat myös Nikolai Frederik Severin Grundtvigin kirjoittama hautajaisvirsi nro 243 "Tiet kaikki kerran kulkee portille kirkkomaan" sekä Christian Gottlob Kernin katumusvirsi 292 "Oi kuinka unhoittaisin".


title: Oi rakkain Jeesukseni

text:
Sävelmä esiintyy viidessä koraalissa myös Johann Sebastian Bachin Matteus-passiossa. Siihen sisältyvät Gerhardtin virren kymmenestä säkeistöstä viisi:
Lisäksi samalla sävelmällä lauletaan Matteus-passion koraalin nro 53: "Befiehl du deine Wege", joka sekin on erään Gerhardtin kirjoittaman virren alkusäkeistö.


title: Oi rakkain Jeesukseni

text: Myös Bachin kantaatin "Sehet, wir gehn hinauf gen Jerusalem" (BWV 159) toisessa osassa esiintyvät saman virren sävelmä ja kuudennen säkeistön sanat. Lisäksi Bach käytti samaa sävelmää mutta eri sanoilla Jouluoratorionsa ensimmäisen osan koraalissa "Wie soll ich dich empfangen" ("Miten minun pitäisi ottaa sinut vastaan") sekä viimeisen osan loppukoraalissa "Nun seid ihr wohl gerochen".


title: Oi rakkain Jeesukseni

text: Franz Lisztin teokseksen "Via Crucis"' kuudennessa osassa, "Pyhä Veronika", esiintyy muunnelma samasta sävelmästä. Tanskalainen säveltäjä Rued Langgaard sävelsi sen pohjalta sarjan muunnelmia jousikvartetille. Melodia esiintyy myös englantilaisen säveltäjä Edmund Rubbran 9. sinfonian ("Sinfonia Sacra") loppukuorona.


title: Oi rakkain Jeesukseni

text: Paul Simonin kappale "American Tune" perustuu myös samaan sävelmään.


title: Tau nolla

text: Tau nolla ("Tau Zero") on Poul Andersonin kirjoittama romaani, joka edustaa kovaa tieteiskirjallisuutta. Se ilmestyi alkujaan jatkokertomuksena nimellä ”To Outlive Eternity” "Galaxy"-lehdessä vuonna 1967. Kirjana se julkaistiin vuonna 1970 ja se oli ehdokkaana parhaan romaanin Hugo-palkinnolle seuraavana vuonna. Suomennos ilmestyi Jari Koposen esipuheella 1981.


title: Tau nolla

text: "Tau nolla" kertoo "Leonora Christine" -nimisestä tähtienvälisestä avaruusaluksesta, joka kykenee matkustamaan lähes valonnopeudella. Onnettomuuden seurauksena "Leonora Christinen" jarrutuslaitteisto vaurioituu eikä alus kykene lopettamaan kiihdyttämistä vaan lähestyy valonnopeutta loputtomasti. Siksi suhteellisuusteorian kuvaamat ilmiöt, kuten aikadilaatio, kasvavat vähitellen merkittäviksi ja aika aluksen sisällä hidastuu huomattavasti samalla kun maailmankaikkeus sen ympärillä vanhenee kiihtyvällä tahdilla. Anderson hyödyntää teoksessaan fyysikon koulutustaan, ja Koposen mukaan "Tau nollaa" ”voi lukea dramatisoituna suhteellisuusteorian esityksenä”.


title: Tau nolla

text: "Tau nollan" mukaan on nimetty Tau Zero Foundation -niminen säätiö, jonka tarkoitus on edistää tähtienvälistä matkustamista.


title: Tau nolla

text: "Leonora Christine" on tähtienvälinen avaruusalus, jonka on määrä viedä 25 miestä ja 25 naista useiden valovuosien päässä sijaitsevaan tähtijärjestelmään. Alus toimii bussardmoottorilla, joka mahdollistaa tähtienvälisen aineen käyttämisen kiihdytykseen. Jatkuvan kiihdytyksen ansiosta aluksen nopeus lähestyy valonnopeutta, jolloin aikadilaatio kasvaa merkittäväksi: aika hidastuu aluksessa eikä useiden kymmenien valovuosien matka tunnu miehistöstä kuin muutamalta vuodelta. Lisäksi jatkuva kiihdytys luo alukseen keinotekoisen painovoiman. Puolessamatkassa "Leonora Christinen" on tarkoitus kääntyä ympäri ja jarruttaa loppumatka. Alus kuitenkin törmää alueeseen, jossa tähtienvälinen aine on tavallista tiheämpää, minkä seurauksena alus vaurioituu eikä jarrutuksen aloittaminen ole mahdollista. Alusta ei myöskään voi korjata ulkopuolelta, sillä se liikkuu äärimmäisen nopeasti, jolloin jopa harva tähtienvälinen aine on kuolettavaa törmätessään avaruuskävelyä suorittavaan astronauttiin.


title: Tau nolla

text: Aluksen miehistö päättää jatkaa kiihdyttämistä ja yrittää päästä galaksienväliseen avaruuteen, jossa ainetiheys on matalampi ja aluksen korjaaminen turvallista. Galaksienvälinen aine paljastuu kuitenkin liian tiheäksi, samoin galaksijoukkojen; lopulta ainoaksi vaihtoehdoksi jää superjoukkojen väliseen avaruuteen pääseminen. Jotta tämä tavoite olisi mahdollinen, on "Leonora Christinen" kiihdytettävä aina vain suurempaan nopeuteen, jotta aika hidastuisi riittävästi ja miehistö voisi ylittää valtavat etäisyydet siedettävässä ajassa. (Romaanin maailmassa äärimmäisen korkean kiihtyvyyden aiheuttamia G-voimia on mahdollista keinotekoisesti heikentää.)


title: Tau nolla

text: Useita vuosia matkustettuaan miehistö pääsee riittävän tyhjään avaruuteen ja saa aluksen korjattua. Tässä vaiheessa aluksen ulkopuolella on kulunut jo miljardeja vuosia ja elämä maapallolla on varmuudella tuhoutunut. Miehistön jäsenet päättävät etsiä uuden, maankaltaisen planeetan asutettavaksi. He kuitenkin huomaavat, että maailmankaikkeus on alkanut vanhentua eikä sopivia planeettoja enää ole riittävästi tarjolla. Lisäksi "Leonora Christine" on kiihdyttänyt nopeutensa niin suureksi, että myös jarruttamiseen kuluva aika on huomattavan pitkä, minä aikana maailmankaikkeus vanhenisi vielä lisää.


title: Tau nolla

text: Miehistö uskoo jo olevansa tuomittu, mutta aluksella olevat tiedemiehet tutkivat ympäröivää maailmankaikkeutta ja huomaavat, että se on alkanut kutistua. He myös arvelevat, että loppurysäystä seuraa uusi alkuräjähdys, josta syntyy toinen maailmankaikkeus. "Leonora Christinen" matkustajat sopivat, että he eivät edes yritä jarruttaa, vaan päinvastoin jatkavat kiihdytystä ja yrittävät selviytyä hengissä maailmankaikkeuden kasaan romahtamisesta. Näin myös tapahtuu ja miehistö onnistuu lopulta löytämään uudesta maailmankaikkeudesta maankaltaisen planeetan asutettavaksi.


title: Tau nolla

text: Nimi ”Tau nolla” tulee aikadilaatiota kuvaavasta kaavasta formula_1, missä v on (avaruusaluksen) nopeus ja c valon nopeus. Mitä lähempänä avaruusaluksen nopeus on valonnopeutta, sitä pienemmäksi Tau (formula_2) kutistuu. Yhä pienenevä Tau taas kuvaa avaruusaluksen kokeman ajan jatkuvaa hidastumista. Kaava esitellään myös "Tau nollassa" osana romaanin leipätekstiä.


title: Tau nolla

text: Koposen mukaan "Tau nolla" on Andersonin parhaita tieteisromaaneja ennen kaikkea sen sisältämien jännittävien spekulaatioiden ja tieteellisen tarkkuuden ansiosta. Heikkoutena hän mainitsee ohuiksi jäävät henkilöhahmot, jotka paria poikkeusta lukuun ottamatta ”pyrkivät olemaan pelkkiä tyyppejä ja hahmottomia nimilappuja”.


title: Tau nolla

text: SF Reviews -sivuston Thomas M. Wagner kuvailee "Tau nollaa" hämmästyttäväksi romaaniksi, joka on ansainnut klassikon asemansa. Hänestä romaani todistaa, ettei kovan tieteiskirjallisuuden tarvitse olla puuduttavaa luennointia fysiikasta, ja että alle 200-sivuinenkin kirja voi olla todellinen eepos. Wagnerin mukaan "Tau nolla" tekee tarinan taustalla toimivista luonnonlaeista jopa maallikolle ymmärrettäviä ja siten romaani on paitsi viihdyttävä myös opettavainen. Myös "Leonora Christinen" miehistössä vallitseva jännittynyt ja klaustrofobinen tunnelma on hyvin kuvattu. Sen sijaan onnellinen loppuratkaisu tuntuu kaikkien koettelemusten jälkeen epäuskottavalta. Kuitenkin romaani saa häneltä arvosanaksi täydet neljä tähteä.


title: Hr. Ms. Van Ghent (1926)

text: Hr. Ms. Van Ghent oli Alankomaiden kuninkaallisen laivaston Admiralen-luokan hävittäjä.


title: Hr. Ms. Van Ghent (1926)

text: Alus tilattiin Koninklijke Maatschappij De Scheldeltä Vlissingenistä ja sen köli laskettiin 28. elokuuta 1925. Alus laskettiin vesille 23. lokakuuta 1926 nimellä "Hr. Ms. De Ruyter" ja se otettiin palvelukseen 31. toukokuuta 1928.


title: Hr. Ms. Van Ghent (1926)

text: Alus lähti 27. syyskuuta 1928 sisaraluksensa "Hr. Ms. Evertsenin" kanssa Alankomaista Hollannin Itä-Intiaan. Alukset lähtivät 29. heinäkuuta 1929 risteilijän "Hr. Ms. Javan" ja sukellusveneiden "Hr. Ms. K II:n" ja "Hr. Ms. K VII:n" kanssa Surabayasta Tanjung Priokiin, jossa osasto odotti Thaimaan kuninkaallista jahtia "Maha Chakria" ja sitä saattanutta hävittäjä "Phra Ruangia". Thaimaalaisten saavuttua osasto vieraili Bangkassa, Belitungissa, Riaussa, Linggassa, Belawanilla ja Delissä sukellusveneiden lähdettyä omille teilleen. Osasto palasi 28. elokuuta Tanjung Priokiin, jossa se osallistui Alankomaiden kuningattaren Wilhelminan syntymäpäivän vuoksi järjestettyyn laivastokatselmukseen 31. elokuuta.


title: Hr. Ms. Van Ghent (1926)

text: Partiomatkalla risteilijä "Hr. Ms. Sumatra" ajoi 14. toukokuuta 1931 kartoittamattomalle karille Kebahoen edustalla. Risteilijä saatiin irti karilta myöhemmin "Hr. Ms. Soemban" ja hinaajan avustamina. Jotta aluksen nimi voitaisiin antaa vesillelasketulle kevyelle risteilijälle niin "De Ruyter" nimettiin 1. lokakuuta 1934 "Hr. Ms. Van Ghentiksi".


title: Hr. Ms. Van Ghent (1926)

text: Vuonna 1940 alus vartioi "Hr. Ms. Kortenaerin" kanssa viittä saksalaista rahtialusta. Risteilijä "Hr. Ms. Java" vapautti hävittäjät vartiotehtävästä 26. huhtikuuta.


title: Hr. Ms. Van Ghent (1926)

text: Tyynenmeren sotatoimien alkaessa joulukuussa 1941 alus oli Hollannin Itä-Intiassa kontra-amiraali Karel Doormanin laivasto-osastossa. Alus oli mukana Yhdysvaltain laivaston kuljetusalus "USAT Libertyn" pelastamisessa.


title: Hr. Ms. Van Ghent (1926)

text: Alus osallistui iskuun keisarillisen Japanin laivaston Balikpapanin maihinnousu osastoa vastaan 3.-4. helmikuuta 1942. Hyökkäysosasto torjuttiin ilmahyökkäyksin. Doormanin laivasto-osasto yritti uutta iskua 15. helmikuuta, jolloin "Van Ghent" haaksirikkoutui ajaessaan Tjilatjapin satamaan suulla karille. Aluksen miehistö ja "Hr. Ms. Banckert" upottivat pahoin vaurioituneen aluksen.


title: Taskutelevisio

text: Taskutelevisio (lyhyemmin tasku-tv) on mukana kuljetettava pienikokoinen televisiovastaanotin. Kokonsa puolesta se mahtuu usein kämmeneen, ja siitä käytetäänkin usein myös nimitystä kämmentelevisio. Taskutelevisio käyttää Suomessa yleensä DVB-T-tekniikkaa. Taskutelevision tyypillisiä virtalähteitä ovat litiumioniakku tai paristot. Jotkin taskutelevisiot toimivat myös MP3-soittimina ja DVD-soittimina.


title: Taskutelevisio

text: Ensimmäiset suureen taskuun mahtuvat televisiot kehitettiin 1970-luvulla, jolloin ne käyttivät vielä kuvaputkea. 1980-luvun puolivälissä AMLCD-näyttö yleistyi taskutelevisioissa. Taskutelevision odotettiin yleistyvän Suomessa 2000-luvun alussa, mutta se ei koskaan saavuttanut suuren yleisön kiinnostusta. Nykyään myytävät taskutelevisiot käyttävät yleensä OLED-näyttöä.


title: Thilo Kehrer

text: Thilo Kehrer (s. 21. syyskuuta 1996 Tübingen, Saksa) on saksalainen jalkapalloilija, joka pelaa puolustajana Paris Saint-Germainin:n Ligue 1 joukkueessa.


title: Thilo Kehrer

text: Jalkapallon harrastamisen Kehrer aloitti TSG Tübingenin joukkueessa. Vuodesta 2012 hän pelasi Schalken juniorijoukkueessa. Kausilla 2015–2016 hän pelasi Schalken edustusjoukkueessa, sekä seuran kakkosjoukkueessa.


title: Thilo Kehrer

text: Kehrer depytoi Bundesliigassa 6.2.2015 VfL Wolfsburgia vastaan. Schalke voitti ottelun kotonaan 3–0. Ensimmäisen maalinsa hän iski 1.4.2017 kotiottelussa Borussia Dortmundia vastaan. Hän maalasi 1–1 tasoituksen Schalkelle.


title: Thilo Kehrer

text: Kehrer on pelannut Saksan juniorimaajoukkueissa joitakin otteluita ja iskenyt kaksi maalia.


title: Thilo Kehrer

text: Kehrerin isä on saksalainen, mutta hänen äitinsä on puolestaan synnyinperäinen burundilainen.


title: Karoliina Honkala

text: Karoliina Honkala (s. 1973 Kuusamo) on suomalainen kemisti ja professori. Hän on toiminut Jyväskylän yliopistossa kemian professorina vuodesta 2017.


title: Karoliina Honkala

text: Karoliina Honkala väitteli vuonna 2001 tohtoriksi fysikaalisen kemian alalta Oulun yliopistossa. Hänen väitöskirjansa ("Ab initio-tutkimuksia O:n, O:n, CO:n ja NO:n adsorptiosta Al(111) ja Pd(111)-pinnoille" ()) aiheena oli happiatomien, hiilimonoksidin ja typpioksidin adsorptoituminen metallipinnalle. Tutkimuksessa käytettiin kahta eri metallia (palladium ja alumiini). Honkala sovelsi työssä tutkimusmetodina laskennallisen kemian menetelmiä.


title: Karoliina Honkala

text: Valmistumisen jälkeen Honkala työskenteli 2002–2004 tutkimusprofessorina Tanskan teknillisessä korkeakoulussa. Palattuaan kotimaahan hän toimi Suomen akatemian tutkijatohtorina 2005–2006 ja sen jälkeen vuosina 2006–2012 akatemiatutkijana Jyväskylän yliopistossa. Vuonna 2006 hänet nimitettiin Jyväskylän yliopiston fysikaalisen kemian dosentiksi. Akatemiakauden jälkeen Honkala työskenteli vuodesta 2012 lähtien Jyväskylän yliopistossa yliopistotutkijana.


title: Karoliina Honkala

text: Jyväskylän yliopisto julisti tammikuussa 2016 haettavaksi uuden viisivuotisen apulaisprofessuurin (tenure track), jonka erikoisalana oli laskennallinen nanokatalyysi. Apulaisrofessuuri oli poikkitieteellinen: siinä yhdistyivät kemian ja nanotieteen tutkimus. Virkaan nimitettiin joulukuussa 2016 Karoliina Honkala ja hän aloitti tehtävässä virallisesti helmikuussa 2017. Hänen vastuullaan oli laskennallisen nanotieteen tutkimus ja opetus; tutkimustoiminnan osalta varsinkin pinta- ja katalyysitutkimus. Pintatutkimus tarkastelee aineen pinnan ominaisuuksia. Niitä ovat esimerkiksi kemialliset ominaisuudet.


title: Karoliina Honkala

text: Honkalan kiinnostuksen kohteena ovat olleet erilaiset aineet nanotasolla. Hän työskenteli apulaisprofessorina ja jo aiemmin tutkijana sekä kemian laitoksella että Jyväskylän yliopiston Nanotiedekeskuksessa (NSC). Jyväskylän yliopisto on määritellyt yhdeksi painopistealakseen molekulaarisen nanotieteen opetuksen ja tutkimuksen. Honkalan nimitys oli osa tämän vahvuusalan kehittämistä. Lisäksi se vahvisti laskennallisen kemian ja spektroskopian tutkimusta kemian laitoksella.


title: Karoliina Honkala

text: Jyväskylän yliopiston rehtori Matti Manninen nimitti Karoliina Honkalan huhtikuun alussa 2017 vakinaiseksi kemian professoriksi Jyväskylän yliopistoon erityisalanaan laskennallinen nanokatalyysitutkimus. Professorina Honkala jatkaa aiempaa tutkimustyötään katalyysin ja katalyyttien parissa. Hänen johdollaan Jyväskylän yliopistossa on toiminut laskennallisen katalyysin tutkimusryhmä, jonka keskeiset tutkimusaiheet ovat: 1) hiilivetyjen heterogeeninen katalyysi, 2) katalyysi aineiden pinnalle ja nanopartikkeleiden katalyysi sekä 3) elektrokatalyyttiset menetelmät.


title: Karoliina Honkala

text: Professori Honkala on ohjannut neljä väitöskirjaa ja lisäksi hän on toiminut FT Sakari Tuokon väitöskirjan toisena ohjaajana.


title: Karoliina Honkala

text: Kemistinä Honkalan erikoisalaa on kemiallinen katalyysi - ja varsinkin laskennallisen kemian menetelmin tapahtuva katalyysitutkimus. Traditionaalisista kemian aloista hänen pääasiallinen tutkimusalansa on fysikaalinen kemia. Honkala erikoistui fysikaalisen kemian alaan kuuluvaan laskennalliseen kemiaan jo väitöstutkimuksessaan, jossa hän käytti erilaisia ab initio-menetelmiä.


title: Karoliina Honkala

text: Honkala on pitkään tutkinut kemiallisia katalyysireaktioita ja erilaisia katalyyttejä. Perinteisesti katalyysin ja katalyyttien tutkimuksessa tavoitteena on ollut parantaa katalyyttien aktiivisuutta. 2000-luvun alkupuolella painopiste on sen sijaan siirtynyt enemmän katalyyttien selektiivisyyden tutkimiseen. Alan tutkimustyötä on vuoteen 2016 menessä tehty jo muutaman vuosikymmenen ajan. Tiukentuneet ympäristömääräykset edellyttävät, että kemianteollisuuden prosesseissa on säästettävä materiaaleja ja että prosessit tuottaisivat vähemmän jätettä. Tutkijat pyrkivät saavuttamaan nämä tavoitteet kehittämällä aiempaa selektiivisempiä katalyyttejä halutuille reaktioille. Professori Honkalan tutkimusryhmä on tehnyt tutkimusta uusien selektiivisempien katalyyttien löytämiseksi ja kehittämiseksi. Honkalan tutkimus pyrkii selvittämään erityisesti sitä, mitkä eri tekijät vaikuttavat katalyyttisten reaktioiden aktiivisuuteen ja selektiivisyyteen. Näiden tekijöiden tunteminen auttaa reaktioiden ohjaamisessa ja kemiallisten reaktioiden mekanismien ymmärtämisessä.


title: Karoliina Honkala

text: Honkalan johdolla toimiva laskennallisen katalyysin tutkimusryhmä tutkii kemiallisia reaktioita atomitasolla. Tarkastelun kohteena olevia rakenteita ja yhdisteitä ovat esimerkiksi siirtymämetallit, metallioksidit ja nanoklustereiden pintarakenteet. Ryhmä soveltaa työssään erilaisia laskennallisia menetelmiä, jotka perustuvat mm. tiheysfunktionaaliteoriaan ja kineettisiin Monte Carlo -simulaatioihin, jotta saadaan selville erilaisia heterogeenisessä katalyysireaktioissa ja elektrokatalyysissä vaikuttavia kineettisiä tekijöitä sekä reaktion mekanismeihin liittyviä tekijöitä. Ryhmä tekee perustutkimusta, jonka tuloksista odotetaan olevan hyötyä mm. akkujen kehittämisessä, öljynjalostukseen käytettävien katalyyttien kehittämisessä ja ympäristöön liittyvissä sovelluksissa.


title: Karoliina Honkala

text: Kemisteillä on katalyysitutkimuksen alalla selvitettävänä merkittäviä tutkimuskysymyksiä. Keskeinen tutkimusongelma on katalyyttien valikoituvuus eli selektiivisyys. Katalyytit jaetaan tavallisesti kahtia homogeenisiin ja heterogeenisiin katalyytteihin. Heterogeenisillä katalyyteillä tehdyt reaktiot ovat harvoin selektiivisiä, mikä tarkoittaa, että näiden reaktioiden raakatuotteet saattavat sisältää useita kemiallisesti tai stereogeenisesti erilaisia aineita. Homogeenistä katalyyttiä käytettäessä ongelmana on se, että katalyytin erottaminen reaktion lopputuotteista on usein hankalaa ja kallista, vaikka homogeeniset katalyytit ovat usein selektiivisiä. Katalyyttien erottaminen on vaikeaa siksi, että homogeeninen katalyytti on samassa faasissa reagoivien aineiden kanssa.


title: Karoliina Honkala

text: Katalyysitutkimuksen tuloksia voidaan hyödyntää esimerkiksi lääketeollisuudessa, jossa katalyyttejä käytetään lääkeaineiden syntetisointiin. Tutkijoiden haasteena on löytää katalyyttejä, joiden avulla lopputuotteet olisivat mahdollisimman puhtaita ja stereokemiallisilta ominaisuuksiltaan halutunlaisia. Professori Honkalan tutkimustyön tavoitteena on etsiä ratkaisuja esimerkiksi lääketeollisuuden katalyysireaktioiden kehittämiseksi.


title: Karoliina Honkala

text: Toinen olennainen kysymys tutkijoille on ollut selvittää, mitä reaktion aikana tapahtuu. Heterogeenisiä katalyyttejä käytettäessä reaktiomekanismejä ei ole aiemmin tunnettu tarkasti. Professori Honkalan tutkimusryhmä on käyttänyt esimerkiksi metalleja katalyysin käynnistäjinä (heterogeenisinä katalyytteinä). Katalyyttinä käytettyjen metallipartikkelien (esimerkiksi palladiumin) pinnalla tapahtuvien reaktioiden mekanismit ovat olleet pitkään melko tuntemattomia. Tutkijat ovat tyypillisesti määrittäneet katalyysireaktiolle tietyt lähtöaineet ja reaktiosta saadaan aikaan lopputuotteita. Sen sijaan on ollut pitkään spekulatiivistä, mitä tapahtuu reaktioiden aikana. Tähän kysymykseen professori Honkala tutkimusryhmineen on etsinyt vastauksia. Esimerkiksi Honkalan oppilaana olleen ja hänen tutkimusryhmässään (2012–2016) työskennelleen FT Sakari Tuokon vuonna 2016 tarkastettu väitöskirjatutkimus (""Understanding selective reduction reactions with heterogeneous Pd and Pt: climbing out of the black box"", ) liittyi tutkimusasetelmaan, jossa heterogeenisenä katalyyttinä käytettiin palladiumia tai platinaa, kun haluttiin saada kemo- ja stereoselektiivisten mekanismien kautta erilaisilla enaaleilla aikaan haluttuja hydrosilylointireaktioita. Musta laatikko tutkimuksen nimessä viittaa siihen, että reaktioiden mekanismit ovat tuntemattomia. Tuokon väitöstutkimuksessa selvitettiin, miten erilaiset selektiiviset mekanismit toimivat reaktiossa, ja vertailtiin reaktioissa palladiumin pintaan kiinnittyneitä reaktion välituotteita laskennallisen kemian avulla mallinnettuihin välituotteisiin. Väitöstutkimuksessa käytettiin laskennallisen kemian menetelmien lisäksi orgaanisen kemian menetelmiä, mikä on harvinaista jopa maailmanlaajuisesti. Tuokon väitöskirjan ohjaajana toimi apulaisprofessori Honkalan lisäksi orgaanisen kemian asiantuntijana professori Petri Pihko. Väitöstyö oli osa Honkalan laskennallisen katalyysin tutkimusryhmän tutkimusta.


title: Karoliina Honkala

text: Professori Honkala on kevääseen 2017 mennessä julkaissut yli 70 vertaisarvioitua tieteellistä artikkelia.


title: Karoliina Honkala

text: Professori Honkala on uransa aikana toiminut kemian alan luottamustehtävissä. Nimityshetkellään (2017) hän toimi Suomen Katalyysiseuran varapuheenjohtajana. Hän on ollut myös Suomen edustajana Euroopan katalyysijärjestön () neuvostossa. Lisäksi hän on ollut jäsenenä opetusministeriön asettamassa laskennallisten tieteiden yhteistyöfoorumissa.


title: Karoliina Honkala

text: Tieteellisistä ansioista Honkalalle on myönnetty pohjoismaisen katalyysiseuran Berzelius-palkinto vuonna 2015.


title: Uskonnon ulottuvuudet

text: Uskonto vaikuttaa kaikilla elämän aloilla. Ihmiset ja uskonnot eroavat siinä, mitkä ulottuvuudet korostuvat uskonnonharjoituksessa.


title: Uskonnon ulottuvuudet

text: Uskonnot antavat tietoa, jonka avulla ihminen voi rakentaa omaa maailmankatsomustaan. Ihminen saa vastauksia perimmäisiin kysymyksiin (miten maailma on syntynyt, mitä on kuoleman jälkeen, miten ihminen pelastuu ja mikä on elämän tarkoitus jne.). Tieto löytyy kirjauskonnoissa pyhistä kirjoista ja se on koottu uskonnon oppiin ja uskontunnustuksiin. Luonnonuskonnoissa uskonnon tiedollinen ulottuvuus välittyy perinteiden avulla vanhemmilta nuoremmille. Uskonnon erikoisosaajien, kuten pappien ja poppamiesten keskeinen tehtävä on hallita tieto ja auttaa ihmisiä sen avulla.


title: Uskonnon ulottuvuudet

text: Tunteet ja tunne-elämykset ovat keskeinen osa uskontoja. Voidaan jopa sanoa, että uskonto, joka ei kosketa tunteita, katoaa. Uskonnollisissa juhlissa nauretaan, iloitaan, itketään, kärsitään, tunnetaan tuskaa jne. Kristillisessä karismaattisessa nauruherätyksessä ihmisillä voi olla pitkiä naurukohtauksia. Himdulaisessa holi-juhlassa on varmasti hauskaa, kun kaikki heittävät väriä toistensa päälle ja tekevät pieniä kepposia. Sen siaan shiinalaisessa islamissa miehet lyövät itsensä verille halutessaan samaistua marttyyri Hussainin kärsimyksiin hänen kuolemansa (v.680) muistojuhlassa.


title: Uskonnon ulottuvuudet

text: Toiminnallinen ulottuvuus sisältää uskonnolliseen käyttäytymiseen kuuluvia rituaaleja, rukoilua, mietiskelyä, juhlaperinteitä jne. Islamilaiseen pyhiinvaellukseen Mekkaan ottaa osaa joka vuosi 2,5 miljoonaa muslimia. He suorittavat Mekassa määrätyt toiminnat, esimerkiksi heittävät kivillä saatanaa kuvaavia kivipaasia. Myös Islamin rukous on toiminnallinen. Joka päivä tulisi viisi kertaa päivässä rukoilla kohti Mekkaa säädetyllä tavalla, johon kuuluu sarja liikkeitä. Tiibetin lamalaisuudessa ihmiset pyörittävät kivisiä tai metallisia sylintereitä, rukousmyllyjä, jotka sisältävät rukouksia ja mantroja (mantra = meditaatiota auttaava äänne tai lause). Kristityt ja juutalaiset kokoontuvat jumalanpalveluksiin rukoilemaan ja lukemaan pyhiä tekstejä. Monessa uskonnossa kannustetaan auttamaan ihmisiä


title: Uskonnon ulottuvuudet

text: Uskontoa harjoitetaan yleensä muiden ihmisten seurassa, joten uskonnoilla on aina yhteisöllinen eli sosiaalinen ulottuvuus. Kotiseuroihin voi jonkun olohuoneessa tai pihalla kokoontua 10-100 henkeä. Vanhoillislestadiolaisten suviseuroihin kesäisenä viikonloppuna peltoaukiolle pystytettyyn telttakylään voi kokoontua 60000-100000 ihmistä. Paavin matkoillaan pitämiin ulkoilmamessuihin voi tulla jopa miljoonia ihmisiä. Uskonnollisissa kohtaamisissa ovat tärkeitä vapaamuotoiset keskustelut samanuskoisten kanssa. Jotkut kutsuvat niitä "leikkiäisiksi" "seurustelin sakramentiksi" (sakramentti = pyhä toimitus).


title: Uskonnon ulottuvuudet

text: Uskonnot vaikuttavat kultturiin. Tämä ilmenee esimerkiksi saman uskonnon pariin kuluvien ihmisten pukeutumisessa, kielen käytössä ja perinteissä. Islamilaisessa kulttuurissa naiset peittävät hiuksensa ja vartalonsa liikkuessaan julkisesti. Islamin mukaan naisten tärkein elämänalue on koti. On myös poikkeuksia, jolloin nainen on muslimimaassa päässyt pääministeriksi (Benazir Bhutto, Pakistan). Suomessa joulun merkitys on hyvä esimerkki uskonnon vaikutuksesta kulttuuriin. Jouluaattona ja -päivänä vain välttämättömat yhteiskunnan osat, kuten sairaalat ovat toiminnassa. Suomi hiljenee perheiden viettäessä joulua. Uskonto ja kulttuuri ovat voimakkaasti vuorovaikutuksessa keskenään ja muuttavat toisiaan. Esimerkiksi suomalainen ja afrikkalainen muoto kristinuskosta ovat melko erilaisia. Suomessa uskonto on yleensä vakava asia ja siihen harvemmin kuuluu naurua. Eri uskonnoissa eri ulottuvuudet korostuvat eri tavoin. Esimerkiksi suomalaisessa kristillisyydessä painottuu usein tiedollisuus, pohdinta ja henkilökohtaisuus (esim. hiljainen rukous). Islamissa taas korostuu sosiaalinen ulottuvuus (moskeijassa käynti, pyhiinvaellus...). Tiibetin lamalaisuudessa korostuu fyysinen toiminnallisuus (rukousmyllyn pyöritys, heittäytymiset...). Juutalaisuudessa kulttuurillinen ulottuvuus on niin vahva, että ihminen voi olla ateisti (=jumalankieltäjä), mutta silti kutsua itseään juutalaiseksi. Myös yksilöiden välillä on eroja siinä, miten osatekijät toteutuvat ja korostuvat heidän katsomuksissaan.


title: Hang (soitin)

text: Hang on harvinainen idiofoninen lyömäsoitin. Sitä valmisti yhtiö nimeltä PANArt Hangbau AG. Hang on yhtiön rekisteröimä tavaramerkki.


title: Hang (soitin)

text: Harvinaisuutensa takia internetissä on myyty väärennettyjä hang-soittimia.


Suomen kommunistisen puolueen vallankaappaushanke 1948 oli kommunistien epäonnistunut suunnitelma vallan kaappaamiseksi Suomessa.


title: Suomen kommunistisen puolueen vallankaappaushanke 1948

text: Keväällä 1948 Suomessa kuohui. Tasavallan presidentti Juho Kusti Paasikivi sai 22. helmikuuta 1948 Neuvostoliiton diktaattori Josif Stalinin allekirjoittaman kutsun YYA-neuvotteluihin. Samoihin aikoihin Prahassa tapahtui kommunistien vallankumous, jonka myötä Tšekkoslovakiasta tuli lopulta kansandemokratia ja se liittyi Neuvostoliiton johtamaan itäblokkiin. Kylmän sodan jännitteet olivat kiristymässä. Suomessa haluttiin välttää "Tšekkoslovakian tielle" joutuminen, mutta suomalaisilla kommunisteilla oli oma sanansa sanottavana asiaan. Ystävyys- ja avunantosopimusta oli suunniteltu jo ennen sotia 1939 ja myöhemmin sotien aikana, mutta aika oli lopulta kypsä sopimukselle vuonna 1948. Sopimus allekirjoitettiin Moskovassa 6. huhtikuuta 1948 kaksi viikkoa kestäneiden neuvottelujen päätteeksi. Sopimus piti kuitenkin vielä ratifioida Helsingissä.


text: Neuvostoliitto ja Suomen kommunistinen puolue olivat valmiita jatkamaan siitä mihin puna-armeija syksyllä 1944 jäi. Eduskuntavaalit 1945 käänsivät poliittisen tilanteen äärivasemmiston eduksi. Suomalaiset kommunistit olivat valmiita koviin otteisiin, jos YYA-sopimusta ei saataisi ratifioitua: Suomen kommunistinen puolue (SKP) oli jo edellisenä vuonna laatinut vallankaappaussuunnitelman, joka voitaisiin tarvittaessa ottaa käyttöön. SKP mitä ilmeisimmin turvautui kuitenkin poliittisiin keinoihin. Prahan vallankumouksesta poiketen kyseessä oli enemmänkin poliittinen offensiivi, jonka tavoitteena oli taata kommunisteille 101 kansanedustajan määräenemmistö tulevissa kevään 1948 eduskuntavaaleissa.


text: Prahassa keväällä 1948 käynnissä ollut kommunistien vallankumous herätti kuohuntaa Suomessa niin vasemmistolaisissa kuin oikeistolaisissakin piireissä. Maaliskuun 24. päivänä Suomen johtava kommunisti Hertta Kuusinen piti Helsingin messuhallissa kuuluisan puheensa, jossa hän totesi, että "Tšekkoslovakian tie on meidän tiemme".


text: Stalinin kutsu YYA-neuvotteluihin antaa merkin SKP:n johdolle käynnistää poliittisen offensiivin ensimmäinen vaihe. Ensin se ilmeni työpaikoilla lakkoina ja ulosmarsseina. Valposta toimitettiin sisäministeri Yrjö Leinolle tekaistu oikeistosalaliiton suunnitelma, johon sisältyi myös koko vastarintaliikkeen organisaatio. SKP:n kaappausskenaario julkaistiin 25. huhtikuuta "Suomen Sosialidemokraatin" sunnuntaiartikkelissa. Tämän seurauksena puolustusvoimien komentaja, kenraali Aarne Sihvo, päätti varotoimena vahvistaa puolustusvoimien asevarikkojen vartiointia ja lisäksi Helsingin poliisi julistettiin hätätilaan huhtikuun 26. ja 27. väliseksi yöksi. Lisäksi liikkuvan poliisin asevarasto siirrettiin turvallisempaan säilöön Suurkirkon pommisuojaan.


text: SKP:n poliittisen offensiivin toinen aalto käynnistyi YYA-neuvotteluiden loppuvaiheessa. Suunniteltujen pidätysten pohjaksi julkaistiin lehtipaljastuksia SDP:n johtohenkilöiden sodanaikaisesta yhteistyöstä entisen Valtiollisen poliisin eli ”ohranan” kanssa. SKP:n edustajat saivat ohjeeksi nujertaa kaiken taantumuksellisen esiintymisen YYA-sopimuksen tullessa eduskuntaan käsiteltäväksi. Samanaikaisesti Paasikivi asetti armeijan tehostettuihin valmiustoimiin, jotka huipentuivat YYA-sopimuksen eduskuntakäsittelyn vastaisena yönä.


text: Suomen kommunistit tarvitsivat kuitenkin suunnitelmilleen Neuvostoliiton tuen, jota he eivät lopulta koskaan saaneet. Neuvostoliiton Helsingin-valvontakomission johtaja Andrei Ždanov tuli kevään edetessä siihen tulokseen, että SKP on kyvytön vallankaappauksen suorittamiseen ja että se luottaa liikaa ulkopuolisen Neuvostoliiton apuun. Hankkeen kohtaama ankara vastarinta myös vaikutti osaltaan sen kaatumiseen. Kommunistit joutuivat Neuvostoliiton tuen puuttuessa lopulta perääntymään suunnitelmistaan toukokuussa. On epäselvää, miksi Neuvostoliitto päätti lopulta pidättäytyi asettamasta Suomeen kommunistista satelliittihallitusta. Voi olla, että Stalin luopui ajatuksesta, sillä suomalaiset olisivat saattaneet hyvinkin todennäköisesti tarttua jälleen aseisiin. Tiedot suomalaisten asekätkennöistä oli voinut vaikuttaa tähän mielikuvaan.


text: Eduskuntavaalit 1948 käänsivät voimasuhteet hallituksessa. Kommunistinen vaaliliitto, Suomen Kansan Demokraattinen Liitto (SKDL) menetti 11 paikkaa. Maalaisliitto nousi suurimmaksi puolueeksi ja SDP toiseksi suurimmaksi. Presidentti Paasikiven tuella hallitus aloitti äärivasemmiston puhdistamisen yhteiskunnan avainpaikoilta. Valpon lakkauttamisen myötä äärivasemmiston vaikutusvalta kaventui.


text: Toukokuussa SKP:n pääsihteeri Ville Pessi kävi Moskovassa tapaamassa Ždanovia. Pessi kertoi Moskovassa, että Valpon johto oli kertonut SKP:n johdolle Suomen oikeistolaisten suunnitelleen kaappausta ulkomaisten tukijoiden avustuksella YYA-sopimuksen torjumiseksi. Oikeistolaisten salaliittolaisten johdossa huhuttiin olevan itse Paasikivi. Pessin tietojen mukaan oikeistolaiset olivat kuitenkin luopuneet suunnitelmistaan, koska "vehkeilijät saivat selville, että heitä tarkkaillaan". Toisaalta oikeistovallankaappaus sisältyi mitä todennäköisimmin SKP:n suunnitelmaan. Kommunistien tavoite oli vahvistaa omaa kannatustaan oikeiston tekaistulla suunnitelmalla, joka johtaisi lopulta suureen pidätysaaltoon ennen vaaleja ja pelottelisi ihmiset äänestämään vasemmistoa.


title: Botulf

text: Botulf (k. mahd. 1311) oli ruotsalainen talonpoika, joka tuomittiin vuonna 1311 kerettiläisyydestä, koska hän kiisti julkisesti ehtoolliseen liittyneen transsubstantiaatio-opin. Kyseessä on Ruotsin ja Pohjoismaiden historian tunnetuin kerettiläisyysoikeudenkäynti.


title: Botulf

text: Botulf asui Upplannin Gottröran pitäjässä, mutta hänen elämänvaiheistaan ei tiedetä mitään. Hän lienee syntynyt 1200-luvun lopulla.


title: Botulf

text: Botulfin tiedetään kieltäneen herran ehtoollisen sakramentin toistuvasti ja Gottröran kirkkoherra Andreas kanteli asiasta useasti Uppsalan arkkipiispalle. Ensimmäisellä kerralla silloinen arkkipiispa Nicolaus Allonis määräsi Botulfille rangaistuksena katumusharjoituksia. Kun Botulfin kerrottiin uusineen tekonsa vuoden 1310 pääsiäisenä kieltäytymällä nauttimasta ehtoollisleipää, uusi arkkipiispa Nicolaus Catilli (tunnettu myös nimellä Nils Kettilsson) kutsui hänet vastaamaan syytöksiin, mutta Botulf ei noudattanut kutsua. Arkkipiispan vieraillessa marraskuussa 1310 Närtunassa paikallisissa Martinpäivän juhlallisuuksissa Gottröran kirkkoherra Andreas tunnisti sattumalta Botulfin väkijoukosta ja toimitti hänet arkkipiispan eteen. Koska Botulf ei kiistänyt tekoaan eikä sanojaan, arkkipiispa Catilli määräsi hänet vangittavaksi ja järjesti hänelle oikeudenkäynnin. Botulfin oman tunnustuksen ohella kolmetoista Gottröran asukasta todisti oikeudessa hänen lausuneen julkisesti harhaoppeja. Vielä oikeuden edessäkin hän kieltäytyi perumasta puheitaan. Kiirastorstaina 1311 julkistetussa tuomiossa arkkipiispa totesi Botulfin syylliseksi harhaoppisuuteen ja luovutti hänet maallisten viranomaisten rangaistavaksi. Botulfin lopullisesta kohtalosta ei ole varmaa tietoa, mutta todennäköisesti hänet tuomittiin kuolemaan ja poltettiin roviolla.


title: Botulf

text: Tuomioasiakirjan mukaan Botulf kiisti opin ehtoollisleivän ja ehtoollisviinin muuttumisesta Kristuksen ruumiiksi ja vereksi, sillä hänen mukaansa siinä tapauksessa Kristuksen ruumis olisi syöty loppuun jo kauan sitten. Katolinen kirkko oli hyväksynyt uuden transsubstantiaatio-opin virallisesti vuoden 1215 IV lateraanikonsiilissa. Jotkut historioitsijat ovat väittäneet Botulfin saaneen ajatuksiinsa vaikutteita Etelä-Ranskassa vaikuttaneesta kataarilaisuudesta, mutta tästä ei ole mitään todisteita ja monet ovat pitäneet yhteyttä epäuskottavana. Lisäksi ainoa Botulfin toimintaa kuvaava aikalaislähde on arkkipiispa Catillin laatima tuomiokirje, joka ei välttämättä edes kuvaa totuudenmukaisesti hänen sanojaan ja tekojaan.


title: Botulf

text: Nykyajan ruotsalainen historiankirjoitus on tyypillisesti esittänyt Botulfin vieraiden katolisten oppien sankarillisena vastustajana ja vapaa-ajattelun marttyyrina. Protestanttisesta ja nationalistisesta näkökulmasta Botulfin on nähty edustaneen aitoa ruotsalaista kansanuskoa vastakohtana katolisuudelle, ja toisaalta uskontokriittisestä näkökulmasta rationaalista maalaisjärkeä vastakohtana ”maagisille” teologisille opeille. Sekularisaation edistämiseen perustettu ruotsalainen järjestö Human-Etiska Föreningen julkaisee "Botulf-bladet"-nimistä lehteä.


title: Heikki Haapala

text: Heikki Ensio Matias Haapala (s. 8. heinäkuuta 1942 Lapua) on suomalainen everstiluutnantti, joka toimi muun muassa Lapin ilmatorjuntarykmentin komentajana.


title: Heikki Haapala

text: Haapala syntyi liikemies Ensio Haapalan ja Sylvi Lillvisin perheeseen. Hänen puolisonsa vuodesta 1963 on Anna-Liisa Kujala.


title: Heikki Haapala

text: Haapala tuli ylioppilaaksi Kauhavan yhteiskoulusta 1960, Kadettikoulusta hän valmistui 1965 ja Sotakorkeakoulusta 1981. Haapala toimi Pohjanmaan ilmatorjuntapatteriston opetusupseerina 1965–1967, patterinpäällikkönä 1967–1968 ja aliupseerikoulun johtajana 1968–1971. Rovaniemen Ilmatorjuntapatteristossa hän oli toimistopäällikkö 1971–1975 ja Seinäjoen sotilaspiirin esikunnassa toimistoupseeri 1975–1979 ja toimistopäällikkö 1981–1985. Oulun ilmatorjuntapatteriston patteristoupseerina Haapala toimi 1985–1987 ja komentajana 1987–1989. Lapin ilmatorjuntarykmentin esikuntapäällikkönä hän toimi 1989 ja komentajana vuodesta 1990 vuoteen 1996, jolloin hän erosi vakinaisesta palveluksesta.


title: Heikki Haapala

text: Haapala ylennettiin vänrikiksi 1962, luutnantiksi 1965, yliluutnantiksi 1968, kapteeniksi 1971, majuriksi 1980 ja everstiluutnantiksi 1987.


title: Eocardia

text: Eocardia on sukupuuttoon kuollut jyrsijäsuku, joka eli mioseenilla Etelä-Amerikassa. Se oli kooltaan vaatimaton, noin 30 senttiä pitkä, ja muistutti ulkomuodoltaan marsua tai kapybaraa.


title: Home (Simply Redin albumi)

text: Home on Simply Redin kahdeksas studioalbumi, joka julkaistiin vuonna 2003. Se on ensimmäinen Simply Redin albumi, joka julkaistiin Mick Hucknallin omalla levy-yhtiöllä (Simplyred.com). Albumi oli maailmanlaajuinen menestys ja sisältää neljä singleä : “Sunrise”, “Fake”, “You Make Me Feel Brand New” ja “Home”.


title: Home (Simply Redin albumi)

text: Albumi sisältää kolme cover-versioita, jotka ovat Bob Dylanin kappale “Positive 4th Street”, The Stylisticsin kappale “You Make Me Feel Brand New”, ja Dennis Brownin kappale “Money in My Pocket”.


title: Liikkuva koulu

text: Liikkuva koulu on kansallinen koulupäivän liikunnallistamiseen tähtäävä ohjelma.


title: Liikkuva koulu

text: Ohjelman taustana voi pitää Koululaiset liikkeelle -yhteistyöverkoston esittämää kehyssuunnitelmaa koululaisen ja kouluyhteisön hyvinvoinnin edistämiseksi liikunnan avulla vuodelta 2006. Verkostossa osapuolina olivat valtion liikuntahallinto, Opetushallitus, liikuntajärjestöt (käytännössä Nuori Suomi ry) ja alan tutkimusyhteisöt. Vuonna 2008 opetusministeriö ja Nuori Suomi julkaisivat Fyysisen aktiivisuuden suosituksen kouluikäisille. Kannanotto Liikkuvan koulun toteuttamiseksi ohjelmatasoisena esitettiin Pääministeri Matti Vanhasen II hallituksen politiikkariihessä 24.2.2009.Vuotta myöhemmin julkaistiin Liikkuvaa koulua valmisteleva raportti. Ministerit Stefan Wallin, Jyri Häkämies ja Henna Virkkunen linjasivat kouluviihtyvyyden, terveyden ja kansantalouden edellyttävän koulupäivän liikunnallistamista.


title: Liikkuva koulu

text: Samana keväänä alkoi ohjelman pilottivaihe: Ensimmäiset toimet olivat opetushenkilöstön täydennyskoulutus, oppilaiden fyysisen toimintakyvyn seurantajärjestelmän kehittäminen, ohjelman työryhmän asettaminen ja päätös ensimmäisistä kokeiluavustuksista. Kokeilut käynnistyivät 20 kunnassa. Fyysisen toimintakyvyn seurantajärjestelmä FTS julkaistiin maaliskuussa 2011. Sitä puolsivat Opetushallituksen pääjohtaja Timo Lankinen, THL:n pääjohtaja Pekka Puska ja puolustusvoimien henkilöstöpäällikkö Antero Karumaa.


title: Liikkuva koulu

text: Pilotin muuttaminen ohjelmaksi oli kirjattu pääministeri Jyrki Kataisen hallituksen ohjelmaan 2011. Opetushallituksen ylijohtaja Petri Pohjonen esitti liikunnallisen aktiivisuuden perusteeksi sen yhteyden oppimiseen. Opetusministeri Jukka Gustafsson korosti liikunnan kokonaisvaltaista tärkeyttä. Kulttuuri- ja urheiluministeri Paavo Arhinmäki nosti esiin sen, että koulu tavoittaa kaikki lapset. Vuonna 2014 Opetushallitus julkaisi uudet Perusopetuksen opetussuunnitelman perusteet, joissa koulujen toimintakulttuurille esitettiin linjaus: Oppivassa yhteisössä ymmärretään fyysisen aktiivisuuden merkitys oppimiselle ja irrottaudutaan istuvasta elämäntavasta. Pääministeri Juha Sipilän hallitusohjelman perusteella Liikkuva koulu laajennettiin valtakunnalliseksi. Se nimettiin hallituksen Osaamisen ja koulutuksen kärkihankkeen 2. toimenpiteeksi, jolle on osoitettu 21 miljoonan euron kärkihankerahoitus vuosina 2016–2018. Fyysisen toimintakyvyn seurantajärjestelmä otettiin kouluissa virallisesti käyttöön 1.8.2016 nimellä Move! Maaliskuussa 2017 opetusministeri Sanni Grahn-Laasonen ilmoitti, että Valo ryn toteuttama Ilo kasvaa liikkuen -ohjelma siirretään osaksi Liikkuvaa koulua.


title: Liikkuva koulu

text: Liikkuviksi kouluiksi on rekisteröitynyt valtaosa Suomen kouluista. Koulut voivat valita liikunnallistamisen tapansa itse. Tyypillisiä ovat olleet toiminnallinen oppiminen, välituntien muuttaminen aktiivisiksi ja ulkoilu myös yläkouluissa, kerhotoiminta sekä koulumatkojen aktiivisen kulkemisen edistäminen.


title: Susan Athey

text: Susan Carleton Athey (s. 29. marraskuuta 1970 Boston, Massachusetts) on yhdysvaltalainen taloustieteilijä ja taloustieteen professori (The Economics of Technology Professor) Stanford Graduate School of Businessissa. Aiemmin hän toimi professorina Harvardin yliopistossa. Athey on ensimmäinen nainen, joka on voittanut John Bates Clark -mitalin.


title: Susan Athey

text: Athey on erikoistunut tutkimuksissaan muun muassa huutokauppoihin, mekanismin suunnitteluun, soveltavaan ekonometriaan ja koneoppimiseen.


title: Susan Athey

text: Atheyn puoliso on taloustieteilijä Guido Imbens.


title: Äänekosken kaupunginvaltuusto

text: Äänekosken kunnanvaltuusto on Äänekosken kunnan ylin päättävä toimielin. Siihen kuuluu 43 valtuutettua. Maaliskuussa 2017 valtuuston puheenjohtajana toimi Matti Tiusanen (kesk.).


title: Äänekosken kaupunginvaltuusto

text: Äänestysprosentti vuoden 2017 kuntavaaleissa oli Äänekosken alueella 56,4 %, mikä oli hieman koko maan keskiarvon (58,8 %) alapuolella.


title: Designated Survivor

text: Designated Survivor on yhdysvaltalainen poliittinen draamasarja, jonka loi David Guggenheim. Sarjan ensimmäinen jakso esitettiin Yhdysvalloissa 21. syyskuuta 2016. Kaksi ensimmäistä tuotantokautta esitettiin ABC-televisiokanavalla ja syyskuussa 2018 Netflix tilasi sarjalle kolmannen tuotantokauden.


title: Designated Survivor

text: Kansakunnan tila -puheen aikana tapahtuneessa räjähdyksessä Yhdysvaltain presidentti ja kaikki hänen muut seuraajansa paitsi asuntoministeri Tom Kirkman saavat surmansa. "Selviytyjäksi valittuna" Kirkman nousee Yhdysvaltain presidentiksi.


title: Carl-Johan Slotte

text: Carl-Johan Waldemarsson Slotte (30. syyskuuta 1933 Hammarland – 17. helmikuuta 2017 Espoo) oli suomalainen (suomenruotsalainen) arkkitehti. Slotte valmistui arkkitehdiksi Teknillisestä korkeakoulusta vuonna 1964. Hän työskenteli Erik Kråkströmin arkkitehtitoimistossa vuosina 1959–1970, ja vuonna 1972 hän perusti André Schützin kanssa Arkkitehtitoimisto Slotte & Schützin, jota hän johti vuoteen 2011 saakka.


title: Carl-Johan Slotte

text: Slotten erityisalaa olivat sakraalirakennukset. Hän suunnitteli useita kirkkoja, esimerkiksi Bromarvin kirkon (1981) ja Rantasalmen kirkon uudelleenrakennustyön (1989), sekä restaurointeja. Perheelleen Slotte suunnitteli asuintalon, joka sijaitsee Espoon Haukilahdessa.


title: Carl-Johan Slotte

text: Slotte kuoli Espoon Aurorakodissa pitkäaikaisen sairauden murtamana helmikuussa 2017.


title: Palaeolagus

text: Palaeolagus on sukupuuttoon kuollut jäniseläinten suku, joka eli oligoseenilla Pohjois-Amerikassa. Se oli 25 senttiä pitkä ja sen luuranko oli samankaltainen kuin nykyisillä jäniksillä. Sen takajalat olivat kuitenkin hieman lyhyemmät, mikä viittaa siihen ettei se vielä ollut samanlainen juoksija kuin millaisena jänikset nykyään tunnetaan.


title: Kakogawa

text: Kakogawa () on Japanin kaupunki Honshūn saarella Kansain alueella Hyōgon prefektuurissa. Se sijaitsee Seton sisämeren rannalla Kakojoen suulla prefektuurin pääkaupungin Kōben länsipuolella. Kaupungissa on 266 087 asukasta (vuonna 2017) ja sen pinta-ala on 138,48 neliökilometriä. Kakogawa on nimitetty yhdeksi Japanin erityiskaupungeista.


title: Kakogawa

text: Kakogawan kaupunki perustettiin vuonna 1950 Kakogawan kauppalan ja neljän muun kunnan yhdistyessä. Kaupungissa sijaitsee merkittävä Kakurin-jin buddhalainen temppeli, jonka prinssi Shōtoku perusti vuonna 589. Temppelin päähalli (1397) ja "Taishidō"-halli (1112) on valittu Japanin kansallisaarteiksi. Kakogawa tunnetaan myös naudanliharuoka "katsumeshin" syntypaikkana. Kaupunkia palvelevat JR Nishi-Nihonin (San’yō-päälinja) ja Kakogawa-linja sekä San’yō-rautateiden päälinja. Luotijunayhteys San’yō Shinkansen kulkee Kakogawan läpi, mutta sillä ei ole kaupungissa asemaa.


title: Julius Sergius von Klever

text: Julius Sergius von Klever (31. tammikuuta 1850 Tartto – 24. joulukuuta 1924 Pietari) oli virolainen taidemaalari. Kansallisuudeltaan hän oli baltiansaksalainen.


title: Julius Sergius von Klever

text: Von Kleverin isä oli kemisti eläinlääketieteellisessä instituutissa. Poika osoitti taiteellisen lahjakkuutensa jo lapsena ja pääsi Konstantin von Kögelgenin yksityisoppilaaksi.


title: Julius Sergius von Klever

text: Perusopintojensa jälkeen von Klever kirjoittautui Pietarin taideakatemiaan jossa isän toivomuksesta opiskeli aluksi arkkitehtuuria. Maisemamaalausta hänelle opetti Mihail Konstantinovitš Clodt. Tuntemattomiksi jääneiden syiden johdosta hänet erotettiin akatemiasta vuonna 1870.


title: Julius Sergius von Klever

text: Vuonna 1871 von Klever piti kuitenkin ensimmäisen näyttelynsä alkoi saada heti töitään kaupaksi. Kreivi Stroganov osti häneltä maalauksen ja myös suuriruhtinatar Maria Nikolajevna.Tuleva tsaari Aleksanteri III kiinnostui hänen töistään ja akatemia myönsi hänelle oikeuden käyttää taiteilijan titteliä, vaikka hänen opintonsa olivat kesken. Akateemikon arvonimi hänelle myönnettiin vuonna 1878. Hän osallistui myös Venäjän paviljongin suunnitteluun Antverpenin vuoden 1885 maailmannäyttelyä varten.


title: Julius Sergius von Klever

text: Omana aikanaan von Klever oli erittäin suosittu ja hän sai paljon kunniamerkkejä ja huomionosoituksia. Hän saattoi tehdä maalauksen päivässä ja usein pohjatyön tekivät apulaiset.


title: Julius Sergius von Klever

text: 1890-luvun lopulla von Kleverin akateemikkoystävä sekaantui uhkapeliin ja aiheutti skandaalin. Myös von Kleverin nimi tuli selvitysten yhteydessä esiin ja tämä aiheutti hänelle hermoromahduksen. Hermoromahduksen takia hän lopetti vähäksi aikaa maalaamisen. Päästäkseen eroon hankalasta tilanteesta hän muutti vuonna 1908 Saksaan. Saksassa hän asui perheineen vuoteen 1915 asti Neustrelizin kaupungissa.


title: Julius Sergius von Klever

text: Ensimmäinen maailmansota pakotti von Kleverin palaamaan Venäjälle. Hän palasi opettamaan nyt neuvostonimen saaneeseen akatemiaan. Hänet nimitettiin "monumentaalimaalauksen osaston" johtajaksi, missä virassa työskenteli kuolemaansa asti.


title: Julius Sergius von Klever

text: Von Kleverin neljästä lapsesta kolmesta tuli taiteilijoita: tytär Maria (1878–1967) oli näyttämötaiteilija, pojat Julius (1882–1942) ja Oscar (1887–1975), joista ensimmäinen opetti taideakatemiassa ja jälkimmäinen oli näyttämötaiteilija ja pukusuunnittelija.


title: Uusi maailma

text: Uusi maailma on yksi monista nimityksistä Maan läntiselle pallonpuoliskolle, erityisesti Amerikan mantereelle (mukaan lukien lähisaaristot kuten Karibia ja Bermuda).


title: Uusi maailma

text: Nimitys on peräisin 1500-luvun alkupuolelta. Löytöretkeilijöiden rantautuminen Amerikkaan 1400−1500-lukujen taitteessa laajensi eurooppalaisten maantieteilijöiden horisonttia suuresti, sillä ennen Amerikan löytymistä he uskoivat maailman koostuvan Afro-Euraasiasta eli Afrikasta, Euroopasta ja Aasiasta, joista voidaan käyttää uuden maailman vastinparina nimitystä vanha maailma.


title: Uusi maailma

text: Uuden maailman käsitteen keksi firenzeläinen löytöretkeilijä Amerigo Vespucci. Amerikan mantereesta käytettiin myös nimitystä ”Maailman neljäs osa”.


title: Takarazuka

text: Takarazuka () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin itäosassa Mukojoen varrella Kōben koillis- ja Osakan luoteispuolella. Kaupungissa on 225 010 asukasta (vuonna 2017) ja sen pinta-ala on 101,89 neliökilometriä. Takarazuka on nimitetty yhdeksi Japanin erityiskaupungeista.


title: Takarazuka

text: Takarazuka tunnetaan kuumista lähteistään ("onsen") ja Takarazukan suurteatterista, jossa esiintyy Takarazukan revyy. Takarazukan onsen avattiin jo vuonna 1887, ja rautatieyhteyden paikkakunta sai kymmenen vuotta myöhemmin. Kaupunkioikeudet Takarazukalle myönnettiin vuonna 1954, minkä jälkeen se on kasvanut nopeasti Osakan ja Kōben asuinlähiönä noin puolen tunnin junamatkan päässä molemmista kaupungeista. Se kärsi pahoja vaurioita vuoden 1995 maanjäristyksessä, jossa sai surmansa 118 henkeä. Takarazukaa palvelevat JR Nishi-Nihonin Fukuchiyama-linja eli Takarazuka-linja sekä Hankyū-rautateiden Takarazuka-päälinja ja Imazu-linja.


title: Club Penguin Island

text: Club Penguin Island (CPI) on massiivinen monen pelaajan verkkoroolipeli mobiililaiteille. Pelissä pingviinit voivat chattailla ja pelata minipelejä lumen peittämässä virtuaalimaailmassa. Se on seuraaja pelille Club Penguin. Club Penguin Island julkaistiin maailmanlaajuisesti 29. maaliskuuta 2017.


title: Club Penguin Island

text:
Pelin julkinen beta-testijakso tapahtui Australiassa ja Uudessa-Seelannissa alkaen 15.
joulukuuta 2016 päättyen sen maailmanlaajuiseen julkaisuun. Kanadassa puolestaan beta-testijakso alkoi 13. tammikuuta 2017 päättyen myös sen maailmanlaajuiseen julkaisuun.


title: Club Penguin Island

text: Pelin tiedotus, alkuperäisen Club Penguinin sulkemisen ohella, järkyttää monia alkuperäisen Club Penguinin pelaajia. Club Penguin Island on kerännyt enimmäkseen negatiivisia käyttäjien arvosteluja sen maailmanlaajuisen julkaisun jälkeen, ja monet pelaajat ovat kyseenalaistaneet Disneyn valinnan lopettaa alkuperäinen Club Penguin.


title: Club Penguin Island

text: 27. syyskuuta 2018 Disney ilmoitti lopettavansa Club Penguin Islandin vuoden 2018 loppuun mennessä.


title: Club Penguin Island

text: Peli oli alun perin tunnettu nimellä "Project: Super Secret", josta Club Penguinin ylläpito oli vihjaillut jo heinäkuussa 2015. Hankkeen nimeksi paljastettiin 17. marraskuuta 2016 "Club Penguin Island".Pelin ennakkorekisteröinti alkoi 17. marraskuuta, kun ylläpitäjät kertoivat blogissaan ensimmäistä kertaa uudesta pelistään. Blogissa oli linkki Club Penguin Islandin verkkosivulle, josta pystyit rekisteröimään käyttäjätunnuksen itse peliin. Ensimmäisistä rekisteröityneista valittiin testaajia suljettuun betaan.Pelin suljettu beta alkoi, kun pelin ylläpitäjät ilmoittivat asiasta pelin verkkosivulla 18. Marraskuuta ja loppui 6. joulukuuta 2016. Suljettuun beta-testaukseen valittiin ihmisiä, jotka olivat tehneet käyttäjän heti kuin ennakkorekisteröinti alkoi (17. marraskuuta). Nämä valitut henkilöt saivat kutsun peliin sähköpostitse. Suljettu beta-testaus oli yksinomaan käyttäjille, joilla oli iOS-laite.Melko yksityinen "geo-beta" pidettiin Australiassa ja Uudessa-Seelannissa 15. joulukuuta 2016 sen maailmanlaajuiseen julkaisuun. Tämä beta oli pitkitetty iOS - käyttäjille Kanadassa 13. tammikuuta 2017.Alkuperäinen Flash-pelin palvelimet poiskytkettiin Club Penguin Island-pelin julkaisupäivänä, 30. maaliskuuta 2017 7:01:25 AM UTC .


title: Club Penguin Island

text: Pelattavuus on samanlainen kuin alkuperäinen "Club Penguin", vaikka se toimii kolmiulotteisella pelimoottorilla, toisin kuin Club Penguin, joka toimi Adobe Flash playerilla. Peli sisältää opastavan tehtävä järjestelmän, sekä pakollisen opetusohjelman kun pelaajat ensin liittyvät.


title: Club Penguin Island

text: Alustavat arviot Club Penguin Island-pelille olivat vaihtelevia, mutta enimmäkseen negatiivisia, koska monet arvioijat kyseenalaistivat, "miksi alkuperäinen Club Penguin suljettiin? "


title: Todistaja (televisiosarja)

text: Todistaja (Øyevitne) on norjalainen televisiosarja vuodelta 2014. Sen on luonut Jarl Emsell Larsen. Sarjassa on pääosassa kaksi 15-vuotiasta poikaa (näyttelijät Odin Waage ja Axel Bøyum), jotka joutuvat murhien silminnäkijöiksi, mutta eivät uskalla kertoa asiasta poliisille. Sarjassa on kuusi jaksoa. Yle Fem on esittänyt sen Suomessa.


title: Todistaja (televisiosarja)

text: Sarjasta on tehty yhdysvaltalainen versio "Eyewitness" sekä romanialainen "Valea Mută".


title: Adam Parr

text: Adam Parr (s. 26. toukokuuta 1965) on brittiläinen liikemies ja entinen Williamsin Formula 1 -tallin puheenjohtaja. Parr toimi Williamsin toimitusjohtajana vuosina 2006–2009 ja tallin puheenjohtajana 2010–2012. Vuonna 2014 Parr liittyi Cosworthin moottoriosaston johtoportaaseen.


title: Adam Parr

text: Parr on kirjoittanut Williams -tallin aikaisista johtotehtävistään graafisen muistelmakirjan "The Art of War - Five Years in Formula One".


title: Kelanauha

text: Kelanauha on 1930-luvulla Saksassa kehitetty magneettinen ääniteformaatti. Nauhoja on malliltaan kolmesta tuumasta kymmeneen ja puoleen tuumaan. Nauhakelat ovat joko muovia tai alumiinia.


title: Kelanauha

text: Kohinanvaimennuksen ansiosta kelanauhat olivat aikoinaan tekniikaltaan ja äänenlaadultaan hifitasoa. Niiden suosio alkoi hiipua 1980-luvun jälkeen, mutta ne ovat sittemmin tehneet uutta tulemista hifipiireissä. Kotikäytössä kelanauhaa alkoi 1970-luvun alusta syrjäyttää c-kasetti paremman käyttömukavuutensa ja edullisemman hintatasonsa ansiosta.


title: Yamaguchi (kaupunki)

text: Yamaguchi () on Japanin Yamaguchin prefektuurin pääkaupunki Honshūn saarella Chūgokun alueella. Se sijaitsee prefektuurin keskiosassa Seton sisämeren rannalla. Fushinojoki virtaa kaupungin läpi. Yamaguchissa on 196 007 asukasta (vuonna 2017) ja sen pinta-ala on 1 023,23 neliökilometriä.


title: Yamaguchi (kaupunki)

text: Yamaguchi sai kaupunkioikeudet vuonna 1929. Se laajeni huomattavasti vuosina 2005 ja 2010, kun siihen liitettiin ensin Aion, Ajisun, Ogōrin ja Tokujin kauppalat ja myöhemmin Atōn kauppala. Nykyään se onkin prefektuurinsa kaupungeista pinta-alaltaan suurin ja käsittää laajoja vuoristoalueita. Yamaguchin nähtävyyksiin kuuluvat esimerkiksi Rurikō-jin temppeli, jossa on yksi maan kuuluisimmista pagodeista, katolinen Xavierin muistokirkko, Yamaguchin prefektuurin taidemuseo ja Yuda-onsenin kuuma lähde. Kaupunkia palvelevat luotijunayhteys San’yō Shinkansen, joka pysähtyy kuitenkin Shin-Yamaguchin rautatieasemalla noin 20 minuutin junamatkan päässä kaupungin keskustasta, sekä JR Nishi-Nihonin San’yō-päälinja, Yamaguchi-linja ja Ube-linja.


title: Horizon Zero Dawn

text: Horizon Zero Dawn on Guerrilla Gamesin kehittämä ja Sony Interactive Entertainmentin PlayStation 4 -alustalle julkaisema videopeli, vuodelta . Peli on avoimen pelimaailman toimintaseikkailupeli, jossa on roolipelin ominaisuuksia.


title: Horizon Zero Dawn

text: "Horizon Zero Dawn" sai huomiota jo ennen sen julkaisua E3-messujen yhdessä pidettävillä Game Critics Awards -palkinnoilla.


title: Horizon Zero Dawn

text: Peli on Alankomaiden suurin mediatuotanto pelin julkaisuun mennessä. Kehitys maksoi 45 miljoonaa euroa ja enimmillään pelin parissa työskenteli 250 henkeä.


title: Horizon Zero Dawn

text: "Thunderjaw:n" 3D-mallintaminen vaati viideltä henkilöltä kahdeksan kuukautta työtä sekä lisätyötä sen saamiseksi lopulliseen versioon peliin.


title: Horizon Zero Dawn

text: Pelin päähenkilön "Aloyn" ulkonäkö on hollantilaisen näyttelijän Hannah Hoekstran ja ääni on Ashly Burchin.


title: Horizon Zero Dawn

text: Peli sijoittuu jälki-apokalyptiseen maailmaan, jossa ihmiset elävät heimoissa ja metsästävä jousilla ja nuolilla. Luonnonolojen lisäksi haasteena ovat mekaaniset eläimet.


title: Horizon Zero Dawn

text: Päähenkilö on "Aloy", joka on ollut ulkopuolinen lapsesta asti, joka haluaa selvittää syyn ulkopuoliseksi joutumiselleen ja osallistuu norien (Aloyn heimon) soturikoetukseen jotta voi kysyä syytä matriarkoilta.


title: Horizon Zero Dawn

text:
Juuri kun koetus päättyy kokelaat joutuvat hyökkäyksen kohteeksi Aloy lähtee etsimään syytä laajemmin ja selvittämään menneisyyden tapahtumia.
V2.fi antoi pelille 4,5/5 tähteä arvostelussaan.


title: Horizon Zero Dawn

text: IGN antoi pelille arvosanan 9,3/10 arvostelussaan.


title: Horizon Zero Dawn

text: Polygon antoi pelille 9,5/10 arvostelussaan.Peli on myynyt 2,6 miljoonaa yksikköä alle kahdessa viikossa julkaisunsa jälkeen tehden siitä Guerrilla Gamesin menestyneimmän julkaisun tähän mennessä.


title: Horizon Zero Dawn

text: Kesäkuussa 2017 Sonyn edustaja kertoi pelin myyneen 3,4 miljoonaa kappaletta. Helmikuussa 2018 Sony ilmoitti pelin myyneen 7,6 miljoonaa kappaletta.


title: Horizon Zero Dawn

text: Pelin ensimmäinen ladattava sisältö on nimeltään "Frozen Wilds", joka on julkaistu marraskuussa 2017.


title: Carme Chacón

text: Carme María Chacón Piqueras (13. maaliskuuta 1971 Esplugas de Llobregat – 9. huhtikuuta 2017 Madrid) oli espanjalainen poliitikko.


title: Carme Chacón

text: Carme Chacón kuului Katalonian sosialistien puolueeseen ja Espanjan sosialistiseen työväenpuolueeseen. Vuonna 2011 hän hävisi niukasti sosialistisen työväenpuolueen pääsihteerin vaaleissa vastaehdokkaalleen Alfredo Pérez Rubalcaballe. Chacón toimi Espanjan asuntoministerinä 2007–2008 ja puolustusministerinä 2008–2011.


title: Carme Chacón

text: Chacónin kuolinsyynä pidetään synnynnäistä sydänvikaa. Hän kertoi sairaudestaan "La Vanguardia" -lehdessä vuonna 2015. Chacón oli eronnut ja hänellä oli 8-vuotias poika.


Mighty Morphin Power Rangers: Mega Battle on Bandai Namcon kehittämä vuonna 2017 julkaistu beat ’em up -videopeli, joka perustuu samannimiseen televisiosarjaan. Peli on julkaistu PlayStation 4:lle ja Xbox Onelle PlayStation Networkin ja Xbox Live Arcaden kautta.


title: Mighty Morphin Power Rangers: Mega Battle

text: Pelin tarina pohjautuu löyhästi televisiosarjaan, kun viisi nuorukaista saavat supervoimat Zordonin voimakolikkojen myötä. Heidän tehtävänään on puolustaa Angel Grovea ja samalla maailmaa Rita Repulsalta ja hänen kätyreiltään. Kaupunkiin on ilmestynyt neljä salaperäistä tornia, jotka vilisevät Ritan kätyreitä. Todellinen pahuus on kuitenkin vielä tuloillaan.


text: Pelissä on pelattavina hahmoina kaikki viisi alkuperäistä Power Rangeria Jason, Zack, Billy, Trini, Kimberly ja myöhemmin Tommy. Jokaisen hahmon saa kehitettyä kolmella eri pääosalueella, aseeton hyökkäys, aseet ja eri energiatasot. Jokasella hahmolla on käytössä kaksi eri asetta, jokin teräase, kuten Punaisella Rangerilla miekka ja Mustalla Rangerilla taistelukirves ja laserase. Hahmon tasoa saa korotettua pelin aikana keräämistä keltaisista palloista, sekä tason läpäistyä tasobonus ja Megazord lopputaistelusta saaduilla pisteillä.


text: Pelin tarinatila etenee, kun pelaaja on valinnut yhden Power Rangerin pelattavaksi hahmoksi ja etenee tasosta toiseen. Aluksi pelin vastustajina ovat erilaiset savisoturit, joista hieman vahvemmat omaavat laseraseen. Edetessään kentillä tulee vastaan hieman vaativimpia vastustajia, kuten tengasotureita. Pelaajan päästyä viimeiselle tasolle vastaan tulee aina aluksi normaalikokoinen pomovastus, jonka jälkeen taistelu siirtyy Megazordilla taistelemiseen vihollisesta kasvettua jättiläisversio. Jokainen Megazord taistelu on jaettu kahteen vaihteeseen. Ensimmäinen keskittyy pelkästään ammuskelemaan pomovastuksen heikkoja kohtia ja estämään sen vastahyökkäyksiä. Ensimmäisen osion jälkeen Megazord siirtyy taistelutilaan ja peli jatkuu kuin normaali sivusta kuvattu taistelu. Tarkoituksena on tietyn ajan sisällä saada näppäin yhdistelmä oikein, joka määrää kuinka vahva Megazordin hyökkäys on.


text:
Pelin muina pelitiloina ovat Rita's Tower, jossa tavoitteena on päästä aina viimeiseen kerrokseen asti. Jokaisessa kerroksessa on eritasoisia vastustajia, jotka voittamalla pääsee etenemään seuraavaan kerrokseen. Boss Rush on pelkästään Megazordilla käytävä pelitila, jossa pelaaja kohtaa kaikki viisi Megazordi taistelua tarinatilasta. Viimeinen pelitila on moninpelitila Angel Groove's Dojo, jossa 1-4 pelaajaa voivat tapella keskenään omalla Power Rangerilla.
Peliin sai ladattua lisäosaksi viisi uutta hahmoa. Toisella tuotantokaudella punainen, musta, keltainen ja vaaleanpunainen ranger saivat uudet korvaajat Rocky, Adam, Aisha ja Kat. Lisäksi alun perin vihreänä rangerina ollut Tommy vaihtoi valkoisen rangerin rooliin, jonka saa pelattavaksi hahmoksi. Sinisen Rangerin roolissa myös sarjan toisella tuotantokaudella ollut Billy sai vaihtoehtoisen asun.


title: Idänsara

text: Idänsara eli aikainen sara ("Carex praecox") on sarakasvien heimoon, sarojen sukuun kuuluva kasvilaji. Se kasvaa 15–60 senttimetriä korkeaksi ja sen varsi on ohut sekä kolmisärmäinen. Idänsaran lehdet ovat 1–1,5 mm leveitä ja rentoja.


title: Idänsara

text: Idänsaran kukinnon muodostavat varren päässä sijaitsevat kolmesta kuuteen pystyssä olevaa tähkää ja tähkistön korkeus on noin 1–2 cm. Emikukat ovat kaksiluottisia. Pullakot ovat 3–3,5 mm pitkiä ja suippokärkisiä. Idänsara kukkii touko–kesäkuussa.


title: Idänsara

text: Idänsara kasvaa kuivilla, hiekkaisilla paikoilla. Idänsaran päälevinneisyysalue painottuu Itä-Eurooppaan ja Aasiaan. Suomesta on jonkin verran havaintoja eri puolilta maata, lähinnä eteläisestä Suomesta.


title: Luettelo Sharp X1 -peleistä

text: Tämä on luettelo julkaistuista Sharp X1 -peleistä.


title: Das Schwarze Auge

text: Das Schwarze Auge () on saksalainen fantasia-aiheinen roolipeli. Pelin on kehittänyt Ulrich Kiesow ja se on julkaistu vuonna 1984.


title: Das Schwarze Auge

text: Sarja on ollut saksankielisellä markkina-alueella suositumpi kuin Dungeons & Dragons.


title: Das Schwarze Auge

text: Peliin pohjautuen on tehty myös useita videopelejä.


title: Lippasarvinokka

text: Lippasarvinokka ("Anthracoceros coronatus") on sarvinokkien heimoon kuuluva lintu. Sitä tavataan Etelä- ja Keski-Intiassa ja Sri Lankassa.


title: Lippasarvinokka

text: Laji on silmälläpidettävä vaikka se on Intiassa yleinen muutamilla alueilla. Se on kuitenkin taantumassa ja sitä esiintyy maa-alueilla alle 300 metrin korkeudessa. Sri Lankassa se on paikallisesti kohtalaisen runsas, mutta nykyisin sen elinalue rajoittuu lähinnä kuivien alankomaiden eristyneisiin metsiin.


title: Lippasarvinokka

text: Sen elinpiiriä ovat avoimet tuoreet leveälehtiset ikivihreät lehtimetsät, etenkin mäkisillä ja jokisilla alueilla. Se siirtyy vuodenaikojen mukaan hedelmien kypsymisen perässä ja käy toisinaan viljelyalueiden hedelmäpuissa.


title: Hr. Ms. Van Nes (1930)

text: Hr. Ms. Van Nes oli Alankomaiden kuninkaallisen laivaston Admiralen-luokan hävittäjä.


title: Hr. Ms. Van Nes (1930)

text: Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 15. elokuuta 1928. Alus laskettiin vesille 20. maaliskuuta 1930 ja se otettiin palvelukseen 12. maaliskuuta 1931.


title: Hr. Ms. Van Nes (1930)

text: Alus saattoi sukellusvene "Hr. Ms. K XIII":n, jonka akustossa oli 21. joulukuuta 1941 räjähtänyt Singaporessa, Surabayaan korjattavaksi. Onnettomuudessa oli saanut surmansa kolme miestä. Alukset saapuivat Surabayaan 6. tammikuuta 1942.


title: Hr. Ms. Van Nes (1930)

text: Alus upposi 17. helmikuuta 1942 Bangkan saaren eteläpuolella suojatessaan joukkojenkuljetusalus "Sloet van Beeleä". Keisarillisen Japanin laivaston lentotukialus "Ryūjōltä" lähteneet lentokoneet upottivat molemmat alukset. Laivaston ilmavoimien lentokoneet pelastuvat useita mereen joutuneita. "Van Nessin" miehistöstä sai surmansa 68 miestä.


title: Parr

text: Parr on muun muassa seuraavien henkilöiden sukunimi:


title: Hr. Ms. Banckert (1929)

text: Hr. Ms. Banckert oli Alankomaiden kuninkaallisen laivaston Admiralen-luokan hävittäjä.


title: Hr. Ms. Banckert (1929)

text: Alus tilattiin Burgerhout's Scheepswerf en Machinefabriekilta Rotterdamista ja sen köli laskettiin 15. elokuuta 1928. Alus laskettiin vesille 14. marraskuuta 1929 ja se otettiin palvelukseen 14. marraskuuta 1930.


title: Hr. Ms. Banckert (1929)

text: Postilaiva "Van der Wijck" kaatui 20. lokakuuta 1936 Jaavanmerellä. "Banckert" osallistui uponneen aluksen miehistön pelastamiseen. Operaatiossa saatiin pelastettua 210 henkeä 261 hengen miehistöstä.


title: Hr. Ms. Banckert (1929)

text: "Hr. Ms. Van Ghent" ajoi 14. helmikuuta 1942 riutalle, jonka jälkeen aluksen miehistö määrättiin sytyttämään aluksensa tuleen. "Banckert" pelasti miehistön. Alus osallistui Palembangille hyökänneen keisarillisen Japanin joukkojen torjuntaan tuloksetta.


title: Hr. Ms. Banckert (1929)

text: Keisarillisen Japanin lentokoneet hyökkäsivät aluksen kimppuun 24. - 28. helmikuuta, jolloin se vaurioitui pahoin. Aluksen miehistö upotti aluksensa 2. maaliskuuta. Japanilaiset päättivät nostaa aluksen hylyn korjattavaksi partioaluksena "No 106". Korjauksia ei kuitenkaan saatu päätökseen. Sotatoimien päätyttyä alus löydettiin ja se tuhottiin maalilaivana Maduransalmessa syyskuussa 1949.


title: Hr. Ms. Banckert

text: Hr. Ms. Banckert voi tarkoittaa seuraavia Alankomaiden kuninkaallisen laivaston aluksia:


title: Luhalahti

text: Luhalahti on yksi Ikaalisten kylistä. Se sijaitsee Kyrösjärven pohjoispuolella. Luhalahdesta Hämeenkyröön on matkaa noin 20 km ja Ikaalisten keskustaan noin 30 km. Luhalahden asukasluku on noin 300. Luhalahti valittiin vuonna 2008 Pirkanmaan vuoden kyläksi.


title: Hr. Ms. Van Galen (1928)

text: Hr. Ms. Van Galen oli Alankomaiden kuninkaallisen laivaston Admiralen-luokan hävittäjä.


title: Hr. Ms. Van Galen (1928)

text: Alus tilattiin Fijenoordilta Rotterdamista ja sen köli laskettiin 28. toukokuuta 1927. Alus laskettiin vesille 22. kesäkuuta 1928 ja se otettiin palvelukseen 22. lokakuuta 1929.


title: Hr. Ms. Van Galen (1928)

text: Alus lähti 22. helmikuuta 1932 Surabayasta Shanghaihin valvomaan Alankomaiden etuja alueella. Se palasi huhtikuussa Surabayaan.


title: Hr. Ms. Van Galen (1928)

text: Alus osallistui 16. marraskuuta 1935 laivastovieraluun Saigonissa risteilijä "Hr. Ms. Sumatran" ja sisaraluksensa "Hr. Ms. Witte de Within" kanssa.


title: Hr. Ms. Van Galen (1928)

text: Alus osallistui laivastoparaatiin 23. elokuuta Surabayassa.


title: Hr. Ms. Van Galen (1928)

text: Alus lähti 16. elokuuta 1937 Surabayasta Shanghaihin poliittisten jännitteiden kasvaessa Kiinassa. Se kuljetti 150 merijalkaväensotilasta suojaamaan eurooppalaisia.


title: Hr. Ms. Van Galen (1928)

text: Alus palasi 8. toukokuuta 1940 Alankomaihin ja kaksi päivää myöhemmin Saksa aloitti hyökkäyksen länteen. Saksalaiset valtasivat Waalhavenin lentotukikohdan Rotterdamissa, jolloin alus määrättiin tulittamaan kentällä olevia saksalaisia. Saksan ilmavoimien pommikoneet upottivat siirtymässä olevan aluksen lähellä Merwehavenia. Saksalaiset päättivät nostaa hylyn 23. lokakuuta 1941 ja se romutettiin Hendrik-Ido-Ambachtilla.


title: Hr. Ms. Van Galen

text: Hr. Ms. Van Galen voi tarkoittaa seuraavia Alankomaiden kuninkaallisen laivaston aluksia:


title: Hr. Ms. Witte de With (1928)

text: Hr. Ms. Witte de With oli Alankomaiden kuninkaallisen laivaston Admiralen-luokan hävittäjä.


title: Hr. Ms. Witte de With (1928)

text: Alus tilattiin Fijenoordilta Rotterdamista ja sen köli laskettiin 28. toukokuuta 1927. Alus laskettiin vesille 11. syyskuuta 1928 ja se otettiin palvelukseen 20. helmikuuta 1930.


title: Hr. Ms. Witte de With (1928)

text: Alus osallistui 16. marraskuuta 1935 laivastovieraluun Saigonissa risteilijä "Hr. Ms. Sumatran" ja sisaraluksensa "Hr. Ms. Van Galenin" kanssa.


title: Hr. Ms. Witte de With (1928)

text: Alus osallistui laivastoparaatiin 23. elokuuta Surabayassa. Se osallistui 13. marraskuuta laivastovierailuun Singaporessa yhdessä Java-luokan risteilijöiden, "Hr. Ms. Evertsenin" ja "Hr. Ms. Piet Heinin" kanssa. Ennen vierailua osasto harjoitteli Etelä-Kiinan merellä.


title: Hr. Ms. Witte de With (1928)

text: Alus osallistui 27. helmikuuta 1942 Jaavanameren taisteluun. Se suojasi taistelussa vaurioitunutta Britannian kuninkaallisen laivaston risteilijää "HMS Exeteriä" paluumatkalla Surabayaan. "Witte de With" joutui pari päivää myöhemmin 1. maaliskuuta keisarillisen Japanin lentokoneiden hyökkäyksen kohteeksi. Alus vaurioitui hyökkäyksessä ja sen miehistö upotti aluksensa seuraavana päivänä.


title: Rodoljub Roki Vulović

text: Rodoljub "Roki" Vulović (1. toukokuuta 1955, Bijeljina, Jugoslavia) on serbialainen laulaja. Ennen eläkkeelle siirtymistään hän toimi myös opettajana ja rehtorina Bijeljinan maatalous -ja lääkintäalan korkeakoulussa.


title: Rodoljub Roki Vulović

text: Rodoljub syntyi toukokuun ensimmäisenä päivänä vuonna 1955 Bijeljinassa, silloisessa Jugoslaviassa. Hän aloitti musiikkiuransa vuonna 1972, jolloin hän julkaisi kaksi ensimmäistä lauluaan ”Kristina” ja ”Napustićeš me ti". Vuoden 1988 albumin Pašan julkaisun jälkeen hän kävi kiertueella niissä Euroopan maissa, joissa on merkittävä serbiväestö. Pašan lisäksi hän julkaisi kuusi muuta albumia. Hänen seitsemäs albuminsa, ensimmäinen kuuteentoista vuoteen, julkaistiin alkuvuodesta 2017. Musiikkiuransa lisäksi Rodoljub työskenteli korkeakoulun opettajana sekä rehtorina, ja on nykyään eläkkeellä.


title: Rodoljub Roki Vulović

text: Jugoslavian hajoamissotien aikana Bijeljinan kaupungin keskusta tuhoutui täysin. Samalla myös Vulovićin asunto, joka sijaitsi Gavrilo Principin kadulla, vahingoittui.


title: Rodoljub Roki Vulović

text: Vulović osallistui sotiin vapaaehtoisena Semberijan 1. kevyen jalkaväkiprikaatin riveissä, johon liittyy myös levy ” Semberski junaci".


title: Rodoljub Roki Vulović

text: Jotkin hänen lauluistaan oli omistettu hänen ystävilleen, osa hänen taistelutovereilleen ja osa hänen sodan aikaisille päälliköilleen. Koko Rodoljubin albumien myynnistä saatu tuotto käytettiin sodassa haavoittuneiden serbisotilaiden hyväksi.


title: Rodoljub Roki Vulović

text: Ensimmäisen albumin menestyksen jälkeen Roki siirtyi taistelemaan ”Garda Panteriin”, jossa palvellessaan hän päällikkönsä Pero Čolićin pyynnöstä julkaisi toisen sota-aiheisen albumin 1993. Tällä albumilla oli ratkaiseva merkitys serbisotilaiden taistelutahdon kohottajana sekä motivaation lähteenä, ollen myös albumi joka nosti Rokin suuremman yleisön tietoisuuteen.


title: Rodoljub Roki Vulović

text: Crni bombarder (1995) oli Rokin viimeinen sota-albumi. Tämän jälkeen hän julkaisi kevyempiä aiheita käsitelleen albumin "Zbog tebe".2000-luvulla Vulovićin 1990-luvun musiikista tuli osa Youtuben meemiä, jolloin useat videot saavuttivat satoja tuhansia katselukertoja ja keräsivät suosiota eurooppalaisten ja amerikkalaisten nationalistien keskuudessa. Alun perin meemi ja siitä syntynyt liike keskittyi "Serbia Strong" -musiikkivideon ympärille laajentuen myöhemmin käsittämään myös muita Jugoslavian hajoamissotien aikaisia etenkin serbien tekemiä propagandalauluja.


title: Rodoljub Roki Vulović

text: Rokin isä osallistui II. maailmansotaan. Hän joutui vangiksi vuonna 1941 ja hänet lähetettiin Natsi-Saksaan, josta hän palasi sodan jälkeen. Rokin isoisä on kotoisin Montenegrosta.


title: Rodoljub Roki Vulović

text: Rokin vaimo Jelica on filologi ja osallistunut Rokin kanssa monien laulujen tekemiseen. Rokilla on kaksi lasta, poika ja tytär. Hän puhuu sujuvaa ranskaa ja italiaa sekä kykenee keskustelemaan saksan kielellä.


title: Rodoljub Roki Vulović

text: Elämänsä ja kiertueidensa aikana Roki on vieraillut useissa Länsi-Euroopan maissa, ja haaveilee matkustavansa Venäjälle. Espanja on ainoa merkittävä Länsi-Euroopan valtio jossa hän ei ole vieraillut.


title: Rodoljub Roki Vulović

text: 1990-luvun aikana hänen anomuksensa Yhdysvaltain viisumin saamiseksi torjuttiin monta kertaa. Yhdysvaltain lähetystön mukaan yksi syistä oli se tosiasia, että hän lauloi vallankumouksellisia ja NATO:n vastaisia lauluja.


title: Rodoljub Roki Vulović

text: Vulović uskoo että venäläiset ja kreikkalaiset ovat serbialaisten suurimpia ystäviä. Hänen mukaansa bosniakit ovat hyviä ihmisiä jos heitä ei ärsytetä. Sekä chetnikit että partisaanit ovat hänen mielestään II. maailmansodan sankareita, siitä huolimatta että kummatkin syyllistyivät sotarikoksiin ja rikoksiin siviilejä kohtaan.


title: Rodoljub Roki Vulović

text: Josip Broz Tito ja Vladimir Putin ovat Rokin eniten kunnioittamia henkilöitä. Hän ei kannata Serbian liittymistä Euroopan Unioniin ja on sitä mieltä etteivät kumpikaan Serbian presidenteistä, Boris Tadić eikä Tomislav Nikolić ole koskaan välittäneet kansan mielipiteestä tämän asian suhteen.


title: Rodoljub Roki Vulović

text: Rokin laulujen sankarit olivat paitsi tunnettuja serbisotilaita myös Rokin taistelutovereita sekä päälliköitä.


title: Hr. Ms. Witte de With

text: Hr. Ms. Witte de With voi tarkoittaa seuraavia Alankomaiden kuninkaallisen laivaston sotalaivoja:


title: Nokturia

text: Nokturia on iän myötä lisääntyvä vaiva. Yövirtsaisuus on yli 50-vuotiaiden tavallisin syy katkonaiseen uneen.


title: Nokturia

text: Jos virtsaamisen tarve keskeyttää unen vähintään 2 kertaa yössä, on kyse nokturiasta eli yövirtsaisuudesta. Silloin yöaikainen virtsamäärä on yli 25-40 % koko vuorokauden määrästä.


title: Nokturia

text: Noin puolet 50-vuotiaista kärsii nokturiasta. Vaivasta aiheutuvat unihäiriöt voivat aiheuttaa muita terveydellisiä ongelmia ja lisäävät onnettomuusriskiä. Myös yöllisiä kaatumisia tapahtuu etenkin iäkkäämmillä henkilöillä. Työikäisillä vaikutukset työtehoon ovat ilmeisiä.


title: Nokturia

text: Nokturia voi johtua yöllisestä virtsan liikaerityksestä eli polyuriasta. Yöllisen virtsanerityksen lisääntymiseen ei tiedetä tarkkaa syytä, mutta 5-10 % koko väestöstä kärsii vaivasta. Virtsaamispäiväkirjan avulla selviää, paljonko virtsaa todellisuudessa erittyy yöaikaan. Päiväkirjan avulla päästään diagnoosin ja hoito-ohjeiden jäljille.


title: Nokturia

text: Päiväkirjaan kirjataan kolmen vuorokauden ajan sekä juomisen että virtsan määrät tarkasti. Virtsan määrän lisäksi seurataan sitä, mihin vuorokauden aikaan määrät keskittyvät ja mitä juodaan.


title: Nokturia

text: Erilaiset virtsavaivat yhdistetään usein naisten vaivaksi. Kuitenkin esimerkiksi yövirtsaisuutta esiintyy yhtä paljon sekä miehillä että naisilla. Miehillä esiintyy usein hyvänlaatuisen eturauhasen liikakasvun yhteydessä yövirtsaisuutta, koska rakko ei tyhjene kunnolla.


title: Nokturia

text: Naisilla intiimialueen limakalvojen kuivuus esimerkiksi vaihdevuosien aikana voi vaikuttaa nokturiaan. Silloin limakalvot on ensin hoidettava kuntoon. Nokturiasta kärsivällä voi olla myös muita virtsavaivoja, kuten inkontinenssia tai tiheävirtsaisuutta.


title: Nokturia

text: Myös sydämen vajaatoiminta voi aiheuttaa yöllä makuuasennossa päivän aikana kertyneen ylimääräisen nesteen liikkeelle lähdön ja vessareissujen lisääntymisen.


title: Nokturia

text: Uniapneaan liittyy usein myös nokturia. Jos uniapneaa hoidetaan maskilla, on siitä apua myös nokturian hoitoon.


title: Nokturia

text: Hoitamattomana yövirtsaisuus alkaa kasvattaa riskiä sairastua lisäsairauksiin. Lisäksi vaikutukset elämänlaatuun voivat olla merkittäviä. Univaje voi aiheuttaa ylipainoa ja sitä kautta lisätä diabeteksen ja sydän- ja verisuonitautien riskiä.


title: Nokturia

text: Elämäntapamuutokset ovat yksi keskeinen hoito. Ensin kartoitetaan mm. juomatottumukset iltaisin. Runsas kahvin tai teen juonti on syytä jättää väliin illalla. Tukisukkien käytöstä voi myös olla apua. Tietyt lääkkeet voivat vaikuttaa virtsan määrään, joten niiden käyttö on kartoitettava.


title: Nokturia

text: Lääkehoidolla yövirtsaamista voidaan vähentää keskimäärin 1,5 kertaa yössä, jolloin saadaan kunnollisia syviä unijaksoja. Lääkehoitona voidaan käyttää esimerkiksi yöllistä virtsaneritystä vähentävää valmistetta. Tällainen nokturian hoitoon kehitetty lääkehoito tehoaa suoraan liialliseen virtsan tuotantoon yöaikaan.


title: Nokturia

text: Joskus yliaktiivisen rakon hoitoon tarkoitettu lääke (esim. mirabegroni tai antimuskariinivalmiste) saattaa auttaa iltaisin otettuna myös nokturiaan. Myös eturauhasvaivaan tarkoitettu lääke (esim. finasteridi, alfutsosiini tai tamsulosiini) saattaa vähentää nokturiaa, jos kyseessä ei ole munuaisten liiallinen yöaikainen virtsaneritys eli . Polyuriasta kärsivät potilaat hyötyvät desmopressiinihoidosta, joka vähentää yöllistä virtsaneritystä.


title: Zr. Ms. Koning der Nederlanden

text: Zr. Ms. Koning der Nederlanden oli Alankomaiden kuninkaallisen laivaston parkkitakiloitu puskukeulalla varustettu ironclad-tykkialus.


title: Zr. Ms. Koning der Nederlanden

text: B. J. Tidemanin suunnittelema alus tilattiin Amsterdamin telakalta ja sen köli laskettiin 31. joulukuuta 1871 nimellä "Matador". Alus laskettiin vesille 28. lokakuuta 1874 ja se otettiin palvelukseen 16. helmikuuta 1877. Alus sai lopullisen nimensä "Koning der Nederlanden" rakennustöiden aikana.


title: Zr. Ms. Koning der Nederlanden

text: Alus oli suurin 1800-luvulla Alankomaiden kuninkaalliselle laivastolle valmistettu sotalaiva. Se varustettiin puskurilla, joka työntyi 1,22 metriä ulospäin keulasta. Keulasta peräsinakseliin mitattuna aluksen pituus oli 81,8 metri. Sen leveys oli 15,2 ja syväys 5,87 metriä. Aluksen uppouma oli 5 400 tonnia ja sillä oli 256 hengen miehistö.


title: Zr. Ms. Koning der Nederlanden

text: Aluksen propulsiojärjestelmän runkona oli kaksi Penn & Sonsin valmistamaa compound-höyrykonetta, joista kumpikin pyöritti omaa 4,876 metrin halkaisijan omaavaa potkuria. Höyrykoneiden tarvitsema höyry tuotettiin seitsemällä kattilalla ja niiden savukaasut poistettiin kolmen hormin kautta. Koneisto tuotti yhteensä 4 360 ihp:tä, mikä mahdollisti 26. heinäkuuta 1877 alkaneissa koeajoissa 11,95 solmun maksiminopeuden. Aluksen varastoissa oli hiiltä 630 tonnia. Alus oli lisäksi varustettu kolmella parkkitakiloidulla mastolla, joiden yhteenlaskettu purjepinta-ala oli 847 m².


title: Zr. Ms. Koning der Nederlanden

text: Tykkitornit olivat ainoastaan 3,3 metriä vesirajan ylipuolella, mutta laitaa voitiin nostaa siirrettävillä seinillä. Torneja voitiin kääntää hydraulisesti. Torneissa oli Armstrongin valmistamat 279 millimetrin (11") rihlatut suustaladatut tykit. Kukin tykki painoi 25,8 tonnia. Apuaseina oli yläkannelle asennetut neljä 120 millimetrin Kruppin takaaladattavaa tykkiä ja kuusi 37 millimetrin Hotckissin viisiputkista pikatykkiä, jotka oli myös asennettu kansirakenteisiin. Aluksi aluksella oli myös tankotorpedo, mutta ne poistettiin pian palvelukseenoton jälkeen.


title: Zr. Ms. Koning der Nederlanden

text: Aluksen suojana oli koko aluksen pituudelta oleva valurautainen panssarivyö, joka oli keskeltä 200 millimetriä paksu kaveten päitä kohden 150 millimetriin. Kummankin tykkitornin ja niiden pohjan suojana oli 230 millimetrin panssarilevyt ja tykkitornien kokonaissuoja oli 305 millimetriä. Kansi oli panssaroimaton.


title: Zr. Ms. Koning der Nederlanden

text: Syyskuussa 1877 alus oli merikokeissa Pohjanmerellä ja Itämerellä. Alus lähti 3. maaliskuuta 1878 Hollannin Itä-Intiaan, ja se saapui Acehiin 6. toukokuuta. Alus jatkoi matkaansa Bataviaan, jonne se saapui kesäkuussa. Alus oli kunnostettavana Surabayassa elokuusta marraskuuhun. Vuoden lopun alus oli Bataviassa liitettynä apulaivueeseen.


title: Zr. Ms. Koning der Nederlanden

text: Touko-kesäkuussa 1880 alus kävi Timorin saaristossa ja maaliskuusta elokuuhun 1881 se oli Cirebonissa.


title: Zr. Ms. Koning der Nederlanden

text: Aluksen 37 millimetrin tykit vaihdettiin 1890 kahteen 75 millimetrin ja neljään 37 millimetrin tykkiin. Alus poistettiin palveluksesta 1. huhtikuuta 1895 ja sen muutostyöt majoitus- ja vartioalukseksi aloitettiin Surabayan telakalla elokuussa 1896. Aluksen neljä 120 millimetrin ja kaksi 37 millimetrin tykkiä säilytettiin ja se palautettiin palvelukseen 1. joulukuuta 1899.


title: Zr. Ms. Koning der Nederlanden

text: Vuodesta 1920 aina vuoteen 1922 alus oli sukellusvenemiehistöjen vastaanotto- ja majoitusaluksena. Alus sytytettiin tuleen Surabayassa, minkä jälkeen se upotettiin 2. maaliskuuta 1942 pyrittäessä estämään sen joutuminen japanilaisten käsiin.


title: Kuntavaalit

text: Kuntavaalit (myös kunnallisvaalit) ovat vaalit, joissa valitaan kuntien ja kaupunkien valtuustoihin valtuutetut ja varavaltuutetut.


title: Kuntavaalit

text: Suomessa kuntavaaleista säädetään perustuslaissa, kuntalaissa, vaalilaissa ja Ahvenanmaata koskien sen omassa lainsäädännössä.


title: Schorpioen-luokka

text: Schorpioen-luokka oli Alankomaiden Kuninkaallisen laivaston kahden vuosina 1867-1868 valmistetun aluksen muodostama monitoriluokka.


title: Schorpioen-luokka

text: Luokan alukset perustuivat samoihin suunnitelmiin, mutta ne poikkesivat yksityiskohdissa toisistaan. "Schorpioen" oli alusksista hieman suurempi.